marsh-mellow/assamese_wikipedia huggingface dataset:
নীলমণি ফুকন (; ২২ জুন, ১৮৮০-২০ জানুৱাৰী, ১৯৭৮)  হৈছে অসমীয়া সাহিত্যত ককা উপনামেৰে জনাজাত এগৰাকী প্ৰাতঃস্মৰণীয় সাহিত্যিক, তথা একাধাৰে এগৰাকী ৰাজনীতিবিদ, সুবক্তা, কবি, কথা-সাহিত্যক, সম্পাদক আৰু ব্যৱসায়ী তেওঁৰ ভাষাৰ ওজস্বীতা আৰু বাগ্মীতাৰ বাবে বাগ্মীবৰ পোছাকী সম্ভাষণ দিয়া হৈছিল তেওঁৰ কবিতাসমূহত ৰহস্য সন্ধানী ভাবৰ পৰিচয় ঘটাৰ লগতে মানৱ প্ৰেম তথা সৌন্দৰ্য অনুভূতিৰ প্ৰকাশো দেখা পোৱা যায় তেওঁৰ প্ৰায়বোৰ কবিতাই আছিল ছনেট গঢ়ী 

 জন্ম
১৮৮০ জুন মাহ ডিব্ৰুগড় পিতৃ লম্বোদৰ ফুকন মাতৃ চন্দ্ৰাৱলী শিক্ষা ডিব্ৰুগড়ৰ বঙলা স্কুলৰ পৰা এণ্ট্ৰেন্স (১৯০০) স্কুলিয়া শিক্ষা ডিব্ৰুগড়ত পিতৃ লম্বোদৰ ফুকন 

শিক্ষা

কলিকতাতৰ প্ৰেচিডেন্সি কলেজ, কটন কলেজৰ পৰা এফ এ (১৯০৫) 
কোচবিহাৰ ভিক্টোৰিয়া কলেজৰ পৰা বি এ (১৯০৭), কলিকতাতৰ পৰা অসমাপ্ত আইন শিক্ষা

কৰ্মজীৱন
ডিব্ৰুগড়ৰ  জৰ্জ ইন্সটিউটৰ প্ৰধান শিক্ষক (১৯১১-১৯২৫), আসাম লেজিছলেটিভ কাউন্সিলৰ সভ্য(১৯২১-১৯২৭),অসম এছেম্বলীৰ সভ্য (১৯৪৮-৫৭),
নীলমণি চাহ বাগিচা (১৯২৮),সম্পাদক সাদিনীয়া বাতৰি (১৯৩১-৩৬) ন জোন(১৯৩৪),আলোচনী, অসমীয়া দৈনিক বাতৰি কাকত দৈনিক বাতৰিৰ প্ৰথম সম্পাদক 

ৰচনা
জ্যোতিকণা(১৯৩৮), সাহিত্যকলা(১৯৪০), জয়াতীৰ্থ(১৯৪১), চিন্তামনি(১৯৪২), মানসী(১৯৪৩), গুটিমালী(১৯৫০), জিঞ্জিৰি(১৯৫১), মহাপুৰুষীয়া ধৰ্ম, অমিত্ৰা(১৯৫২), সন্ধানী(১৯৫৩), শতধাৰা(১৯৬২), মৰ্মবাণী(১৯৬৩), আহুতি, তৰুণ অসম, মৰা ডালত কুঁহিপাত, তুমিনো নোহোৱা কি?

সন্মান আৰু স্বীকৃতি
 অসম সাহিত্য সভাৰ শিৱসাগৰ (১৯৪৪) আৰু ডিব্ৰুগড় (১৯৪৭) অধিৱেশনৰ সভাপতি১৯১৭ চনৰ পৰা অসম সাহিত্য সভাৰ সভাপতিসকলৰ তালিকা  অসম সাহিত্য সভাৰ ৱেবছাইট, আহৰণ: ১৮ নৱেম্বৰ, ২০১২ 
 দিল্লী সাহিত্য অকাডেমিৰ জলপানী (১৯৭৩), সাহিত্য সভাৰ সহস্য মহত্তম (১৯৭২)
 গুৱাহাটী বিশ্ববিদ্যালয়ৰ পৰা ডি .লীট উপাধি
 নলবাৰী সঞ্জীৱনী সভাৰ দ্বাৰা সাহিত্য ৰত্ন লাভ

মৃত্যু
১৯৭৮ চন

তথ্য সংগ্ৰহ

 অসমীয়া কবি আৰু কবিতা (নন্দ তালুকদাৰ)
 সঞ্চয়ন

শ্ৰেণী:অসমীয়া কবি
শ্ৰেণী:অসমৰ ব্যক্তি
শ্ৰেণী:অসম সাহিত্য সভাৰ সভাপতি
শ্ৰেণী:অসমৰ ৰাজনীতিক
শ্ৰেণী:অসমৰ সংবাদ মাধ্যমৰ সৈতে জড়িত ব্যক্তি
অসমৰ দুটা যুগৰ দুজন কবিক একে নামেৰে জনা যায়৷ এজনক ককা নীলমণি ফুকন হিচাপে জনা যায় যদিও দ্ব্যৰ্থতা দূৰীকৰণৰ বাবে ইয়াত তলত দিয়াৰ দৰে সজাই তোলা হৈছে৷

 নীলমণি ফুকন (জেষ্ঠ) : সাহিত্যিক, ৰাজনীতিবিদ, সুবক্তা, কবি, কথা-সাহিত্যক, সম্পাদক আৰু ব্যৱসায়ী৷
 নীলমণি ফুকন (কনিষ্ঠ) :  কবি, সমালোচক, অধ্যাপক আৰু সাহিত্যিক৷

শ্ৰেণী:দ্ব্যৰ্থতা দূৰীকৰণ পৃষ্ঠা
নীলমণি ফুকনৰ সম্পূৰ্ণ কবিতা () হৈছে অসমৰ জ্ঞানপীঠ বঁটা বিজয়ী কবি-সাহিত্যিক নীলমণি ফুকনৰ দ্বাৰা লিপিবদ্ধ কবিতাৰ একত্ৰ সংকলন৷ এই সংকলনত কবিৰ আটাইবোৰ কবিতা সংৰক্ষিত হৈছে৷ ২০০৬ চনত অৰ্থাৎ সংস্কৰণে সম্পূৰ্ণ কবিতা নামেৰে প্ৰকাশিত কৰা এই সংকলকখন আঁক-বাক প্ৰকাশনে ২০১৩ চনত নতুনকৈ মুদ্ৰণ কৰে৷ ৷

কবিৰ চমু পৰিচয়

নীলমণি ফুকন অসমীয়া ভাষাৰ এজন কবি, কলা-সমালোচক, অধ্যাপক আৰু সাহিত্যিক তেখেতৰ উল্লেখযোগ্য কৰ্ম হ'ল 'সূৰ্য হেনো নামি আহে এই নদীয়েদি', 'কবিতা', আৰু 'গোলাপী জামুৰ লগ্ন'

'কবিতা' শীৰ্ষক স্বনিৰ্বাচিত কাব্যগ্ৰন্থৰ কাৰণে তেওঁক ১৯৮১ চনত সাহিত্য অকাডেমি বঁটা প্ৰদান কৰা হয় ১৯৯০ চনত ভাৰত চৰকাৰে পদ্মশ্ৰী সন্মানেৰে সন্মানিত কৰে ইয়াৰোপৰি ১৯৯১ চনত ছগনলাল জৈন বঁটা, ১৯৯৭ চনত অসম উপত্যকা সাহিত্য বঁটা আৰু সাহিত্য অকাডেমিৰ ফালৰ পৰা শ্ৰেষ্ঠ সাহিত্যিক সন্মান সাহিত্য অকাডেমিৰ ফেল' ২০০২ চনত প্ৰদান কৰা হয়জানানে, শান্তনু কৌশিক বৰুৱা, ২০০৬ কবি ফুুুুকনক ২০১৯ বৰ্ষৰ ১৯ আগষ্ট তাৰিখে ডিব্ৰুগড় বিশ্ববিদ্যালয়ে সন্মানীয় 'ডি লীট' উপাধি প্ৰদান কৰে নতুন দিল্লী স্থিত ভাৰতীয় জ্ঞানপীঠে ২০২১ চনত, নীলমণি ফুকনক সাহিত্যক্ষেত্ৰলৈ আগবঢ়োৱা তেওঁৰ অসামান্য অৱদানৰ বাবে ২০২০ বৰ্ষৰ জ্ঞানপীঠ বঁটা প্ৰদান কৰে এই বঁটা লাভ কৰা তেওঁ তৃতীয় গৰাকী অসমীয়া সাহিত্যিক

গ্ৰন্থৰ নেপথ্য
অৰ্থাৎ সংস্কৰণৰ উদ্যোগত প্ৰকাশিত হোৱা কবিতা-পুথিখনৰ প্ৰথমটো সংস্কৰণৰ (২০০৬) 'আগকথা'ত কবি নীলমণি ফুকনে নিজৰ দুকুৰি বছৰীয়া জীৱনত লিখি উলিওৱা কবিতাসমূহ আঠখন ভিন্ন পুথিত একত্ৰিত হৈ থকা বুলি মত ব্যক্ত কৰিছিল৷ এই প্ৰসংগত তেখেতে কৈছে- আচম্বিতে এদিন 'অৰ্থাৎ' প্ৰকাশন আহি মোৰ গোটেইখিনি কবিতাৰ এটা সংগ্ৰহ প্ৰকাশ কৰিবলৈ বিচৰাত মই ততালিকে সন্মতি দিলোঁ'৷  গ্ৰন্থখনৰ আঁক-বাক সংস্কৰণটো ২০১৩ চনত পোনপ্ৰথমবাৰৰ বাবে প্ৰকাশিত হয়৷ ইয়াত বিশেষ সংযোজন হোৱা নাই৷ কেৱল উপেন্দ্ৰনাথ শৰ্মাৰ সমালোচনাত্মক নিবন্ধ এটা সংযোজিত হৈছে৷ 
গ্ৰন্থখনৰ বিষয়বস্তু
উল্লেখ্য যে, সম্পূৰ্ণ কবিতাৰ এই সংকলনত কবিৰ প্ৰথমখন কাব্য-সংকলন গোলাপী জামুৰ লগ্নত অপ্ৰকাশিত কবিতাখিনিও সংকলিত হৈছে৷ সংকলনত সন্নিৱিষ্ট হোৱা কবিতাসমূহ কবিৰ কাব্য-পুথিৰ নাম অনুযায়ী খণ্ডিত কৰা হৈছে৷ সেইবোৰ হৈছে-(১) গোলাপী জামুৰ লগ্ন, (২) কবিতা, (৩) নৃত্যৰতা পৃথিৱী, (৪) অলপ আগতে আমি কি কথা পাতি আছিলোঁ, (৫) আৰু চাৰিটা কবিতা, (৬) সূৰ্য হেনো নামি আহে এই নদীয়েদি, (৭) নিৰ্জনতাৰ শব্দ, (৮) আৰু কি নৈ:শব্দ্য, (৯) ফুলি থকা সূৰ্যমুখী ফুলটোৰ ফালে, (১০) কাঁইট আৰু গোলাপ আৰু কাঁইট৷ ইয়াৰ উপৰি গ্ৰন্থখনত কবি-সমালোচক হৰেকৃষ্ণ ডেকা আৰু উপেন্দ্ৰনাথ শৰ্মাৰ একোটা সমালোচনাত্মক প্ৰবন্ধ, কবিৰ তিনিটা বক্তৃতা আৰু তিনিটা গদ্য সন্নিৱিষ্ট হৈছে৷ 

অসমৰ কবি-সাহিত্যিক হৰেকৃষ্ণ ডেকাই নীলমণি ফুকনৰ কাব্যৰীতিৰ বিষয়ে গ্ৰন্থখনৰ সমালোচনাত্মক প্ৰবন্ধটোত মন্তব্য কৰিছে-

১৯৫৩ চনত নীলমণি ফুকনে কটন কলেজৰ প্ৰথম বাৰ্ষিকত পঢ়ি থাকোঁতে লিখা জাৰুৱালীৰ গান আৰু তাৰ পৰৱৰ্তী বৰ্ষত অৰ্থাৎ ১৯৫৪ চনত লিখা বুৰঞ্জী কবিতা দুটাক সমালোচক হৰেকৃষ্ণ ডেকাই আধুনিক কবিতাত দুই ধৰণৰ পদক্ষেপ'' বুলি কৈছে৷ 

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:কবিতা
নীলা ইব্ৰাহিমী (. জন্ম ২০০৬ বা ২০০৭) আফগানিস্তানৰ এগৰাকী জনগোষ্ঠীয় হাজাৰা আফগান কিশোৰী কৰ্মী৷ তেওঁ মহিলাৰ অধিকাৰৰ পোষকতা কৰে 

২০২১ চনৰ মাৰ্চ মাহত আফগানিস্তানে ১২ বছৰৰ ঊৰ্ধৰ ছোৱালী আৰু মহিলাক ৰাজহুৱাভাৱে গান গোৱাত নিষেধাজ্ঞা আৰোপ কৰাৰ পিছত ইব্ৰাহিমীয়ে এটা প্ৰতিবাদী গীত ৰেকৰ্ডিং কৰি অনলাইনত প্ৰকাশ কৰে৷ গীতটো ভাইৰেল হৈ পৰে আৰু শ্ৰোতা-দৰ্শকৰ মনোযোগ আকৰ্ষণ কৰেসেই বছৰৰ শেষৰ ফালে তালিবানে দেশখন পুনৰ নিয়ন্ত্ৰণ কৰাৰ পিছত তেওঁ আৰু তেওঁৰ পৰিয়াল পাকিস্তানলৈ আৰু তাৰ পিছত কানাডালৈ পলায়ন কৰে পাকিস্তানত থকাৰ সময়ত ইব্ৰাহিমীয়ে ৩০ বাৰ্ডছ ফাউণ্ডেশ্যনৰ সৈতে কাম কৰি ২০০ গৰাকী ছোৱালীক আফগানিস্তানৰ পৰা উলিয়াই আনিবলৈ ধন সংগ্ৰহ কৰিছিল

কানাডাত ইব্ৰাহীমী আৰু তেওঁৰ ভ্ৰাতৃয়ে হাৰ ষ্ট'ৰী নামৰ এটা সংস্থা প্ৰতিষ্ঠা কৰে যিয়ে আফগান ছোৱালীৰ কাহিনী ভাগ-বতৰা কৰা আৰু তেওঁলোকৰ সন্মুখীন হোৱা সমস্যাসমূহৰ বিষয়ে সজাগতা সৃষ্টি কৰাৰ লক্ষ্য ৰাখে

২০২৪ চনৰ ১৯ নৱেম্বৰত তেওঁ আন্তঃৰাষ্ট্ৰীয় শিশু শান্তি বঁটা লাভ কৰে, যিটো বঁটা জলবায়ু কৰ্মী গ্ৰেটা থানবাৰ্গ আৰু মালালা ইউছুফজাইকে ধৰি বিশিষ্ট ব্যক্তিসকলেও লাভ কৰিছে
তথ্যসূত্ৰ

শ্ৰেণী:আফগান মহিলা সমাজকৰ্মী
শ্ৰেণী:সমাজকৰ্মী
নীলা কাদ্ৰী বালোছ ( (জন্ম: ১৮ জুলাই, ১৯৬৫ চনত কুৱেটা, বেলুচিস্তান, পাকিস্তান) এগৰাকী বেলুচ ৰাজনীতিবিদ, নাৰী অধিকাৰৰ কৰ্মী, লেখিকা, কবি আৰু বেলুচ কাউম পৰস্তাৰ অধিকাৰৰ ওপৰত আন্তঃৰাষ্ট্ৰীয় বক্তৃতা প্ৰদান কৰা মহিলা

নীলা বালোছ কাউম পৰষ্টছ ৰাইটছৰ এজন সুপৰিচিত অধিবক্তা আৰু কৰ্মী চৈয়দ আহমেদ কোৱাদ্ৰীৰ কন্যা তেওঁৰ মাতৃ বিবি গুল জাৰিনা আছিল এগৰাকী নাৰীবাদী, আৰু বেলুচিস্তানৰ প্ৰথমটো খিলঞ্জীয়া এন জি অৰ প্ৰতিষ্ঠাপক তেওঁ কানাডাৰ নাগৰিক

নায়েলা বিবাহিত আৰু তিনি পুত্ৰ সন্তানৰ মাতৃ এজন মাজদাক দিলছাদ বালোচ কানাডাত নিৰ্বাসিত হৈ থাকে, যদিও পৰৱৰ্তী সময়ত তেওঁ ভাৰতীয় ভিছা লাভ কৰিছে

আগ্ৰাত প্ৰথমখন আলোচনা চক্ৰৰ আয়োজন কৰা ভাৰতৰ হিন্দ-বালোচ মঞ্চৰ তেওঁ প্ৰতিষ্ঠাপক সদস্য পাকিস্তানে দাখিল কৰা শক্তিশালী প্ৰমাণৰ পিছত ভাৰতে তেওঁৰ ভিছা নাকচ কৰে শেহতীয়াকৈ তেওঁ ভাৰতৰ কেৰালাত ছাত্ৰ কৰ্মী ৰিনশাদ ৰীৰাক মুকলি কৰি দিয়াৰ দাবীত মানৱ অধিকাৰৰ যৌথ বিবৃতিত স্বাক্ষৰ কৰে

 তথ্যসূত্ৰ 
শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:পাকিস্তানৰ ব্যক্তি
শ্ৰেণী:ৰাজনীতিবিদ
শ্ৰেণী:লেখিকা
শ্ৰেণী:কবি
নীলা চৰাই হৈছে অসমীয়া ভাষাৰ এখন মাহেকীয়া অনলাইন আলোচনী ২০১২ চনৰ জানুৱাৰীত এই আলোচনীখন প্ৰথম প্ৰকাশ হয়

পৰিচালনা
230নীলা চৰাইৰ এটি বেটুপাত
আলোচনীখনৰ মুখ্য সম্পাদক পল্লৱপ্ৰাণ গোস্বামী সম্পাদক, ব্যৱস্থাপক সমন্বিতে ৯ জনীয়া এটি কৰ্মদলে আলোচনীখন পৰিচালনা কৰে

উদ্দেশ্য আৰু লক্ষ্য
মৌলিক, চিন্তা উদ্ৰেককাৰী আৰু নতুনত্ব থকা লেখা, আলোকচিত্ৰ, ছবি আদি প্ৰকাশেৰে অসমীয়া ভাষা-সাহিত্যলৈ ইউনিকডৰ মাধ্যমেৰে অৱদান আগবঢ়োৱা এই আলোচনীখনৰ উদ্দেশ্য

নীলা চৰাইৰ অন্যান্য আঁচনি
কলাগুৰু বিষ্ণুপ্ৰসাদ ৰাভাই কনিহা ছাত্ৰ সন্মিলনীৰ সভাপতি হিচাপে প্ৰদান কৰা ভাষণটি পিছত 'অসমীয়া কৃষ্টিৰ চমু আভাস' নামেৰে পুস্তিকা আকাৰে ছপা হৈ ওলাইছিল দুষ্প্ৰাপ্য পুস্তিকাখনি ধাৰাবাহিক ৰূপত 'নীলা চৰাই'ত প্ৰকাশ কৰা হৈছে

তথ্যসূত্ৰ

শ্ৰেণী:অসম সম্পৰ্কীয় ৱেবছাইট
শ্ৰেণী:পোখালি
শ্ৰেণী:অনলাইন আলোচনী
নীলা দেৱী (), এগৰাকী আঞ্চলিক হিন্দু দেৱী আৰু শ্ৰীদেৱী আৰু ভূদেৱীৰ সৈতে বিষ্ণুৰ তৃতীয় গৰাকী সহধৰ্মিনী কৃষ্ণৰ ৰূপত বিষ্ণুৰ অৱতাৰৰ সময়ত তেওঁ বিষ্ণুৰ সহধৰ্মিনী হয়  এই গৰাকী দেৱী দক্ষিণ ভাৰতত জনপ্ৰিয়, বিশেষকৈ তামিল সংস্কৃতিত বিষ্ণুৰ সহধৰ্মিনী হিচাপে তেওঁ পৰিচিত 

নীলা দেৱীয়ে কৃষ্ণৰ পত্নী নগ্নাজিতিৰ অৱতাৰ গ্ৰহণ কৰিছিল তেওঁক নপ্পিনাই (তামিল পৰম্পৰাত কৃষ্ণৰ প্ৰিয় গোপী পিন্নাই) বুলিও কোৱা হয়  

নীলাদেৱীৰ উপস্থিতি সম্পৰ্কে বৈখনাস আগমা পাঠত উল্লেখ আছে  কিছুমান গ্ৰন্থত উল্লেখ কৰা অনুসৰি বিষ্ণুৰ ইচ্চা শক্তিয়ে তিনিটা ৰূপ লয়: ক্ৰমে শ্ৰীদেৱী, ভূদেৱী আৰু নীলাদেৱী, এই সকলে তিনিটা গুণৰ প্ৰতিনিধিত্ব কৰে সীতা উপনিষদত উল্লেখ কৰা অনুসৰি এই তিনিটা ৰূপ দেৱী সীতাৰ স্বৰূপ নীলাদেৱীয়ে তম গুণক প্ৰতিনিধিত্ব কৰে ইয়াৰোপৰি তেওঁ সূৰ্য, চন্দ্ৰ আৰু জুইৰ সৈতে সম্পৰ্কিত তেওঁ চেৰুচেৰী নামবুথিৰিৰ কৃষ্ণগাথাত কৃষ্ণৰ গোপী হিচাপে বৰ্ণিত হৈছে

বিষ্ণুৰ ধ্যান মন্ত্ৰ অনুসৰি, অনন্ত শয্যাত, তেওঁক সৰ্প শেষনাগ সহ শ্ৰীদেৱীৰ সোঁফালে আৰু ভুদেৱী আৰু বাওঁফালে নীলাদেৱীৰ সৈতে বহি থকা দেখুওৱা হৈছে নীলাদেৱীক তেওঁৰ দুই সহ-পত্নীৰ সৈতে বিষ্ণুৰ পিছফালে থিয় হৈ থকাও দেখুওৱা হয়  ব্ৰিটিছ সংগ্ৰহালয়ত বিষ্ণুক বৈকুণ্ঠ-নাথ ("বৈকুণ্ঠৰ প্ৰভু") হিচাপে চিত্ৰিত কৰা অনুসৰি বিষ্ণুক শ্ৰীদেৱী আৰু ভূদেৱীৰ মাজত শেষনাগৰ ওপৰত বহি থকা দেখুওৱা হৈছে আনহাতে তেওঁৰ ভৰিৰ ফালে নীলাদেৱী বিৰাজমান 

সাধু-কবি অণ্ডলক কেতিয়াবা শ্ৰী বৈষ্ণৱ সম্প্ৰদায়ে নীলাদেৱীৰ এটা দিশ হিচাপে গণ্য কৰে

নপ্পিনাই
নপ্পিনাই  কৃষ্ণ ধৰ্ম মুখ্যতঃ তামিল ভাষীৰ মাজত সীমাবদ্ধ নপ্পিনাই নামটো আলভাৰ আৰু চিলাপ্পাডিকাৰামৰ দিব্য প্ৰবন্ধত পোৱা যায়  অণ্ডলে (আলভাৰসকলৰ এজন) তেওঁৰ কৃষ্ণৰ প্ৰতি ভক্তি প্ৰদৰ্শন কৰিব বিচাৰিছিল যেনেকৈ গোপিকাসকলে দ্বাপৰ যুগত কৰিছিল শ্ৰীবৈষ্ণৱ ধৰ্ম অনুসৰি, ভগৱানৰ ওচৰত সম্পূৰ্ণ আত্মসমৰ্পণ তেওঁৰ সহধৰ্মিনী সকলেহে কৰিব পাৰে আৰু বিশেষকৈ কৃষ্ণৰ ক্ষেত্ৰত, ইয়াক নপ্পিনাইৰ জৰিয়তে সম্পন্ন কৰা হৈছিল

নীলা দেৱীয়ে কুম্বাগান(যশোদাৰ ভাতৃ)ৰ জীয়ৰী নগ্নাজিতিৰ ৰূপত অৱতাৰ গ্ৰহণ কৰিছিল আৰু কৃষ্ণই তেওঁক তেওঁৰ দেউতাকৰ সাতটা হিংস্ৰ ষাঁড় পৰাজিত কৰি লাভ কৰিছিল নপ্পিনাইৰ ভায়েক হৈছে সুদামা 

বিষদ্বৈত দৰ্শনৰ প্ৰবক্তা ভেলুকুডি স্বামীয়ে কয় যে অণ্ডলে পেৰিয়ালভাৰৰ কন্যা হিচাপে ৰুক্মিণীৰ কথা উল্লেখ কৰিছে কিন্তু থিৰুপ্পাৱইত গোপিকা হিচাপে গান গাই তেওঁ কেৱল নেপ্পিনাইৰ কথা উল্লেখ কৰিছে আলভাৰে পোন মংগী (শ্ৰী দেৱী), নীলা মংগী (ভূদেৱী) আৰু পুলা মংগী (নীলা দেৱী)ক ইন্দ্ৰিয়ৰ সহধৰ্মিনী বুলি উল্লেখ কৰিছে নীলা দেৱীয়েই ঈশ্বৰক তেওঁৰ ভোগমৰ দ্বাৰা নিয়ন্ত্ৰণত ৰাখে বেদন্ত দেশিকাই দয়া সতকমত কয়- "নিচাময়তু মম নিলা য়াত ভোগা পাটালাই: দ্ৰুৱম" কৃষ্ণ জন্মগতভাৱে যাদৱ ক্ষত্ৰিয় বৰ্ণৰ আছিল, তেওঁ ৰুক্মিণীক সেই অনুসৰি বিয়া কৰাইছিল আনহাতে তেওঁ যাদৱ হিচাপে বৈশ্য বৰ্ণত পালিত আৰু সেই হিচাপে সেয়েহে তেওঁ নেপ্পিনাইক বিয়া কৰাইছিল

তথ্যসূত্ৰ

শ্ৰেণী:হিন্দু দেৱী
শ্ৰেণী:বিষ্ণুৰ সহধৰ্মিণী
নীলা নাচনী চৰাই ( বৈজ্ঞানিক নাম- ) '' পৰিয়ালৰ এবিধ সৰু আকাৰৰ চৰাইৰ প্ৰজাতি
বিতৰণ
এই চৰাইবিধ ঘাইকৈ ভাৰত উপ-মহাদেশ আৰু দক্ষিণ-পূব এছিয়াৰ বাংলাদেশ, ভুটান, লাওছ, ম্যানমাৰ, নেপাল, পাকিস্তান, থাইলেণ্ড আৰু ভিয়েটনামত পোৱা যায়
বাসস্থান
এই চৰাইবিধে ঘাইকৈ ক্ৰান্তীয় আৰু অৰ্ধক্ৰান্তীয় সেমেকা অৰণ্যত বাস কৰে
আচৰণ
খাদ্য
প্ৰজনন
এই চৰাইবিধে গছৰ খোৰোঙত বাহ সাঁজি কণী পাৰে এবাৰত চাৰিটাকৈ সাধাৰণতে কণী পাৰে কণীবোৰৰ ৰং ধূসৰ বৰণীয়া হোৱা দেখা যায়৷
তথ্যসূত্ৰ

শ্ৰেণী:শালিকা
শ্ৰেণী:জীৱবিজ্ঞান
নীলা ভান্দা
                 .
          -    -      
               
     
     
                 
              
           
            
                              .                   .  .
               .            .


নীলা ভান্দা ( , বৈজ্ঞানিক নাম:  ), এবিধ অৰ্কিডৰ প্ৰজাতি ইয়াৰ বিস্তৃতি অসম আৰু দাতিকাষৰীয়া খাচী পাহাৰৰ পৰা আৰম্ভ কৰি চীনৰ য়ুনান প্ৰদেশলৈকে এই ফুলক মণিপুৰী ভাষাত কাকলেই, মিজো ভাষাত অক্টোবৰ আৰু সংস্কৃতত ভন্দাৰ বুলিও জনা যায় নীলা ভান্দা নীলা-বেঙুনীয়া ৰঙৰ হয় আৰু আন আন অৰ্কিডৰ তুলনাত বহুদিন ভালে থাকে বাংলা ভাষাত ইয়াক নীল ৰাস্না বুলি কোৱা হয়

নীলা ভান্দাৰ ৰস গ্লুক'মা, আৰু কেটাৰেক্ট ৰোগৰ ঔষধ হিচাপে ব্যৱহাৰ হয়   " :        ",     ,   ,  4331,  '' ত থকা কিছুমান যৌগই চালত দেখা দিয়া বয়সৰ দাগ প্ৰতিহত কৰাৰ সহায়ক বুলি ধাৰণা কৰা হয় ,  ,  ,  ,   "            ".    . 2011 ;69(3):177-81

 তথ্যসূত্ৰ 

 বাহ্যিক সংযোগ 

শ্ৰেণী:অৰ্কিড
শ্ৰেণী:ফুল
নীলা শিয়াল এটা সাধুকথা যিটো সমগ্ৰ ভাৰত উপমহাদেশতে পৰিচিত 

পৌৰাণিক উৎস

নীলা শিয়ালৰ সাধুকথাটো প্ৰথমে পোৱা যায় পঞ্চতন্ত্ৰত 

 কাহিনী 

মৌখিক সংক্ৰমণৰ যোগেদি জনাজাত নীলা শিয়ালৰ কাহিনী ভাৰতৰ এটা প্ৰান্তৰ পৰা আন এটা প্ৰান্তলৈ বিশেষ ভিন্নতা দেখা নাযায় যদিও এই প্ৰাণীটোক বিভিন্ন ধৰণে চন্দ্ৰু, নীলকান্ত বা নীলা গিধৰ (আক্ষৰিক অৰ্থত নীলা শিয়াল ) নামেৰে জনা যায় 

আটাইতকৈ সাধাৰণ সংস্কৰণত এনেদৰে কোৱা হৈছে যে:

 নীলা শিয়ালৰ কাহিনী (পঞ্চতন্ত্ৰৰ এটা সাধুকথা)এদিন সন্ধিয়া আন্ধাৰ হোৱাৰ লগে লগে ভোকাতুৰ শিয়াল এটাই খাদ্যৰ সন্ধানত হাবিত থকা নিজৰ ঘৰৰ ওচৰৰ এখন বৃহৎ গাঁৱলৈ গল স্থানীয় কুকুৰবোৰে শিয়াল ভাল নাপায় আৰু ইহঁতক খেদি পঠিয়াইছিল যাতে তেওঁলোকে এটা জন্তু হত্যা কৰি নিজৰ মালিকক গৌৰৱান্বিত কৰিব পাৰে শিয়ালটোৱে যিমান পাৰে বেগেৰে দৌৰি গৈ কলৈ গৈ আছে তাক নোচোৱাকৈয়ে কাপোৰ ৰং কৰা মানুহজনৰ ঘৰৰ বাহিৰত নীলা ৰঙৰ বাল্টি এটাত পৰি গল কুকুৰকেইটা আৰু দৌৰি গল আৰু শিয়ালটো বাল্টিটোৰ পৰা তিতি কিন্তু কোনো ক্ষতি নোহোৱাকৈ ওলাই আহিল শিয়ালে জংঘলৰ মাজেৰে খোজ কাঢ়ি গৈ থাকিল আৰু জংঘলৰ ৰজা সিংহক দেখিলে সিংহই তেওঁক কোন বুলি সুধিলে আৰু শিয়ালে এতিয়া তেওঁ নীলা হৈ পৰা দেখি নিজকে হাবিত থকা সকলো জীৱ-জন্তুৰ ৰক্ষক চন্দ্ৰু বুলি ঘোষণা কৰিলে চন্দ্ৰুৱে সিংহটোক কলে যে সকলো জন্তুৱে খাদ্য আৰু বাসস্থান দিলেহে হাবিখন ৰক্ষা কৰি যাব 
অলপ পিছতে চন্দ্ৰুয়ে আন জংঘলৰ জীৱ-জন্তুৰ পৰা পৰামৰ্শ বিচাৰিলে আৰু জীৱ-জন্তুবোৰে তেওঁৰ ভৰিৰ ওচৰত বহি উত্তম খাদ্য আনি দিলে কিন্তু এদিন পূৰ্ণিমাৰ ৰাতি কিছুমান শিয়ালে হোৱা দি আছিল চন্দ্ৰুৱে সেয়া শুনা বা দেখা নাছিল, সেয়ে সিয়ো চিঞৰি উঠিল জীৱ-জন্তুবোৰে বুজিব পাৰিলে যে তেওঁ এজন সাধাৰণ শিয়াল আৰু সেই কথা উপলব্ধি কৰি তেওঁক হাবিলৈ খেদি পঠিয়ালে, তাৰ পিছত তেওঁক আৰু কেতিয়াও দেখা নগ'ল.   :         -   -  

তথ্যসূত্ৰ

শ্ৰেণী:লোক-সংস্কৃতি
শ্ৰেণী:লোকসাহিত্য
শ্ৰেণী:ভাৰতীয় সাহিত্য
শ্ৰেণী:লোকগাথা
শ্ৰেণী:সাধুকথা
শ্ৰেণী:সাধু
নীলা ৰামগোপাল ( ;  জন্ম: ২৫ মে ১৯৩৫  মৃত্যু ১ মাৰ্চ ২০২৩) এগৰাকী ভাৰতীয় কৰ্ণাটক কণ্ঠশিল্পী আৰু কৰ্ণাটক সঙ্গীত শিক্ষিকা তেওঁৰ কিছুমান ৰচনাৰ ভিতৰত তমিজ ইনবাম, ৰামা উপাসনা আৰু নাৰায়ণ এননিৰো আদি অন্যতম সংগীত নাটক অকাডেমী বঁটা, মাদ্ৰাজ মিউজিক একাডেমীৰ সংগীত কলা আচাৰ্য বঁটা, ৰাম সেৱা মণ্ডলীৰ সংগীত চুদামণি বঁটা আদি বঁটা লাভ কৰিছিল

জীৱনী
নীলা ৰামগোপালৰ জন্ম হৈছিল ১৯৩৫ চনৰ ২৫ মেত, তামিলনাডুৰ কুম্বাকোনামত ব্ৰাহ্মণ আয়াৰ পৰিয়ালত তেওঁৰ দেউতাক আছিল ঘৰৰ মালিক পৰিয়ালটোৱে পুনৰ ত্যাগৰাজাপুৰমৰ নিজৰ গাঁওলৈ প্ৰব্ৰজন কৰে আৰু তাৰ পৰাই তাই থিৰুবিদাইমৰুদুৰত স্কুললৈ যায়
২৩ বছৰ বয়সতহে তেওঁ কৰ্ণাটিক সংগীতৰ বিষয়ে গুৰুত্বসহকাৰে অধ্যয়ন কৰিবলৈ আৰম্ভ কৰে 
কুম্বকোনামৰ সদগোপালাচাৰীৰ পৰা কৰ্ণাটক সংগীত শিকিবলৈ আৰম্ভ কৰিছিল আৰু পিছলৈ এন.এম.নাৰায়ণন, টি.কে. ৰঙাছাৰী আৰু এম.এল. বসন্তকুমাৰীৰ অধীনত অধ্যয়ন কৰিছিল

ব্যক্তিগত জীৱন
১৯ বছৰ বয়সত বিয়াৰ পিছত ৰামগোপাল কৰ্ণাটকৰ বাংগালুৰুলৈ গুচি যায়, প্ৰথমে জে পি নগৰলৈ যোৱাৰ আগতে বাসৱনগুডীত বাস কৰে তেওঁৰ দুটা সন্তান আছিল  
তেখেতক তামিল, কানাড়া আৰু ইংৰাজী ভাষাত ৰচনা কৰা বহুভাষী বুলি জনা গৈছিল আৰু তেওঁৰ ছাত্ৰ-ছাত্ৰীসকলে তেওঁক নীলা মামী বুলি কয় 

২০২৩ চনৰ ১ মাৰ্চত বাংগালুৰুত ৰামগোপালৰ মৃত্যু হয় ইয়াৰ পূৰ্বেও তাইৰ কৰ্কট ৰোগ ধৰা পৰিছিল তেওঁৰ বয়স আছিল ৮৭ বছৰ

কিতাপ

বঁটা আৰু সন্মান
 ২০১৬ চনত সংগীত নাটক অকাডেমী বঁটা 
 ২০১৭চনত গুৰুকৃপা বঁটা 
 ২০১১ চনত মাদ্ৰাজ মিউজিক একাডেমীৰ পৰা সংগীত কলা আচাৰ্য বঁটা 
 ২০১৮ চনত কাঞ্চনা শ্ৰী লক্ষ্মীনাৰায়ণ মিউজিক একাডেমী ট্ৰাষ্টৰ দ্বাৰা কাঞ্চনা শ্ৰী শিৰোনাম 
 চেন্নাইৰ শ্ৰীকৃষ্ণ গণসভাৰ পৰা শ্ৰেষ্ঠ প্ৰদৰ্শনকাৰীৰ বঁটা 
 মাদ্ৰাজ মিউজিক একাডেমীৰ পৰা শ্ৰেষ্ঠ অভিনেতাৰ বঁটা 
 নগৰকোইল ট্ৰাষ্টৰ পৰা গণ প্ৰকীৰ্থী বঁটা 
 ৰামকৃষ্ণ গাণসভাৰ পৰা সংগীত কলা সম্ৰাগনি বঁটা 
 ৰাম সেৱা মণ্ডলীৰ পৰা সংগীত চুদামণি বঁটা 
 কৰ্ণাটক ৰাজ্য চৰকাৰৰ সংগীত নৃত্য একাডেমীৰ পৰা কৰ্ণাটক কলাশ্ৰী বঁটা

টোকা

তথ্য সংগ্ৰহ

শ্ৰেণী:গায়িকা
শ্ৰেণী:সংগীতজ্ঞ
শ্ৰেণী:ভাৰতীয় নাৰী
নীলা-বগা মাখি ধৰা চৰাই (), বিশ্বৰ প্ৰাচীন মাখি ধৰা পৰিয়াল  ৰ অন্তভূৰ্ক্ত এবিধ পৰিভ্ৰমী গীত গোৱা চৰাই বৈজ্ঞানিক নাম   এই প্ৰজাতিটোক জাপানীজ ফ্লাইকেচাৰ বুলিও কোৱা হয় জাপান, কোৰিয়া আৰু উত্তৰ-পূব চীন আৰু ৰাছিয়াৰ সুদূৰ পূবৰ কিছু অংশত ইয়াৰ প্ৰজনন হয় দক্ষিণ-পূব এছিয়াত বিশেষকৈ ভিয়েটনাম, কম্বোডিয়া, থাইলেণ্ড, সুমাট্ৰা আৰু বৰ্নিওত শীতকালৰ সময় ছেৱাত এই চৰাই বিধ দেখা পোৱা যায় বৰ্তমান অসমৰ কাজিৰঙা ৰাষ্ট্ৰীয় উদ্যান তথা ব্যাঘ্ৰ সংৰক্ষিত বনাঞ্চলৰ আশে পাশে থাকা দিৰিং চাহ বাগিচাত ইয়াৰ উপস্থিতি নিশ্চিত কৰিছে ব্লু এণ্ড হোৱাইত ফ্লাইকেচাৰ

অলপতে পাণবাৰী সংৰক্ষিত বনাঞ্চলৰ কাষৰ দিৰিং চাহ বাগিচাত এই পক্ষীৰ সন্ধান লাভকৰে দুজন টুৰিষ্ট গাইডে কাজিৰঙা ৰাষ্ট্ৰীয় উদ্যান তথা ব্যাঘ্ৰ সংৰক্ষিত বনাঞ্চলৰ তৰফৰ পৰা এটা সংবাদ টোকাত সদৰি কৰা হৈছে এই সুখবৰটো অহা দুই ফেব্ৰুৱাৰীত বিশ্ব জলাশয় দিৱসৰ লগত সংগতি ৰাখি পক্ষী প্ৰেমী,পক্ষী গবেষক আৰু উৎসাহী পৰ্যটৰ্ক সকলৰ বাবে পাণবাৰী সংৰক্ষিত বনাঞ্চলত বাৰ্ড ছাফাৰি মুকলি কৰা হব যিটো আজি দহ বছৰে বন্ধ আছিল অসমত ইয়াক নীলা আৰু বগা ৰংৰ বাৰী নাচনী চৰাই নামেৰে জনাজাত ব্লু এণ্ড হোৱাইত ফ্লাইকেচাৰ দৈনিক অসম,পৃষ্ঠা ১ আৰু ৬,তাৰিখ ৩০-০১-২০২৫

এই প্ৰজাতিটো ২০১৪ চনত শ্ৰীলংকাৰ সিংহাৰাজা বৰ্ষাৰণ্যৰ পৰা অহা ভ্ৰমণকাৰী পক্ষী হিচাপে লিপিবদ্ধ কৰা হৈছে

বিবৰণ
এই বিধ চৰাইৰ মতাচৰাইৰ বোৰৰ দেহৰ ওপৰফাল নীলা আৰু পেট বগা আৰু কলা মাস্কসহ দৃষ্টিনন্দন হোৱাৰ বিপৰীতে দেহৰ ওপৰ ফাল বাদামী আৰু পেটৰ বগা ৰঙেৰে মাইকী ফ্লাইকেচাৰ বিলাকো আকৰ্ষণীয়
মতাতকৈ মাইকী ফ্লাইকেচাৰে পোৱালী যত্ন লোৱাত অধিক সময় আৰু শক্তি খৰচ কৰে, .., , .., , ., , .  , ., 2017.              .  . . . ., 529: 229233. গড় হিচাবত মতা ফ্লাইকেচাৰ বোৰ মাইকী ফ্লাইকেচাৰত কৈ ডাঙৰ
পুৱাৰ ভাগত এই চৰাই বিধ বেছি সক্ৰিয় অৱস্থাত থাকে

দৈনিক অসম ৩০০১২৫ ৰ বাতৰি মতেঃ-অসমৰ ৰাষ্ট্ৰীয় উদ্যান কাজীৰঙাত নিশ্চিত হৈছে নীলা-বগা মাখি ধৰা চৰাই (ব্লু এণ্ড হেৱাইট ফ্লাইকেচাৰ) নামৰ অপৰূপ পখীটিৰ বিচৰণ

খাদ্য
ই প্ৰধানকৈ পোক-পৰুৱা আৰু পলু খায়, কিন্তু নৰ্থ আমেৰিকাৰ ঘাঁহত পোৱা পকেৱেড6 নামৰ এবিধ গুটিকে ধৰি জামুও খায়
তথ্য সূত্ৰ
নীলাচল () হৈছে গুৱাহাটীৰ পৰা প্ৰকাশিত অসমীয়া ভাষাৰ এখন বাতৰি কাকত অসম চৰকাৰৰ প্ৰাক্তন উচ্চ পদস্থ বিষয়া, সাহিত্যিক, সাংবাদিক হোমেন বৰগোহাঞি আছিল কাকতখনৰ প্ৰতিষ্ঠাপক সম্পাদক পঢ়ুৱৈ সমাজ সৃষ্টি কৰাৰ ক্ষেত্ৰত, সাংবাদিকতাৰ বিৰল দৃষ্টান্ত গঢ়ি তোলা দৈনিক বাতৰি, নতুন অসমীয়া, প্ৰকাশ, সাতসৰী আদি যি সমূহ কাকত-আলোচনী আছে; তাৰ মাজত নীলাচলৰ স্থান উল্লেখযোগ্য

প্ৰকাশ
নীলাচল কাকতখন প্ৰথম প্ৰকাশ হৈছিল ১৯৬২ চনত 

লগতে চাওক
অসমৰ বাতৰি কাকত আৰু আলোচনীসমূহ

তথ্যসূত্ৰ

শ্ৰেণী:অসমৰ সংবাদ পত্ৰ
নীলাচল স্থাপত্যশৈলী ভাৰতৰ অসমত উদ্ভৱ হোৱা হিন্দু মন্দিৰ স্থাপত্যশৈলী অসমৰ হিন্দু ধৰ্মৰ ঐতিহাসিক মঠ-মন্দিৰ সমূহ ঘাইকৈ নীলাচল স্থাপত্যশৈলী ৰথৰ আৰ্হিত নিৰ্মাণ কৰা বহুভূজাকৃতিৰ ভূমিৰ ওপৰত কেইবাটাও সুউচ্চ শিখৰে গঠিত মন্দিৰ এই শৈলীৰ বিশেষত্ব এই সংমিশ্ৰিত স্থাপত্যশৈলী পোন প্ৰথমবাৰৰ বাবে নীলাচল পাহাৰত অৱস্থিত কামাখ্যা মন্দিৰত ব্যৱহাৰ কৰা হৈছিল কোঁচ ৰজাসকলে আৰম্ভ কৰা এই শৈলী পিছলৈ আহোম ৰজাসকলৰ সময়ত জনপ্ৰিয়তা লাভ কৰে
উৎপত্তি
কোঁচ ৰজা বিশ্বসিংহয়ে পুৰণি কামাখ্যা মন্দিৰৰ ধ্বংসাৱশেষত পুনৰ উপাসনা প্ৰচলন কৰিছিল তেওঁৰ পুত্ৰ নৰনাৰায়ণে ধ্বংসাৱশেষত পৰিণত হোৱা কামাখ্যা মন্দিৰ আশে-পাশে সিঁচৰিত হৈ থকা সামগ্ৰীৰে পুনৰ নিৰ্মাণ আৰম্ভ কৰিছিল তেওঁ শিল্পী আৰু কলা-কুশলী সকলক আনিবলৈ মেঘমুকুন্দ সেনাপতিক নিৰ্দেশ দিছিল মেঘমুকুন্দয়ে দুবাৰকৈ শিলৰ শিখৰ নিৰ্মাণ কৰিবলৈ অসমৰ্থ হোৱাৰ পিছত ইটাৰে বৰ্তমান শিখৰ নিৰ্মাণ কৰায় এই নিৰ্মাণকাৰ্যত ব্যৱহৃত শিল্পী আৰু স্থাপত্যবিদ সকল ঘাইকৈ বংগৰ ইছলামীয় স্থাপত্যশৈলীৰ লগত পৰিচিত আছিল সেয়ে মন্দিৰৰ শিখৰ সমূহ বেছি ওখ নহয় আৰু গম্বুজৰ প্ৰভাৱ পৰিলক্ষিত হয় ইয়াৰ লগতে মিনাৰশৈলীৰ ছাঁ পৰা অংগশিখৰ এই স্থাপত্যশৈলীৰ অন্যতম বৈশিষ্ট্য
কামাখ্যা মন্দিৰৰ নক্সাশীৰ্ষৰ পৰা চাৰিটা কোঠা হ'ল: গৰ্ভগৃহ, চলন্ত, পঞ্চৰত্ন আৰু নৃত্য-মণ্ডপ
উদাহৰণ
 কামাখ্যা মন্দিৰ
 জয় দৌল, শিৱসাগৰ
 সিদ্ধেশ্বৰ দেৱালয়, শুৱালকুছি

তথ্য উৎস

শ্ৰেণী:স্থাপত্য
নীলাঞ্জনা দত্ত হ'ল এগৰাকী ভাৰতীয় বংশোদ্ভত ব্ৰিটিছ অংকবিদ তেওঁৰ বিষয় হৈছে কোৱাণ্টাম তথ্য তত্ত্ব কেম্ব্ৰিজ বিশ্ববিদ্যালয়ৰ "প্ৰায়োগিক গণিত আৰু তাত্ত্বিক পদাৰ্থবিজ্ঞান" বিভাগত তেওঁ এই বিষয়টোত ৰিডাৰ হিচাপে নিযুক্ত ইয়াৰ উপৰি তেওঁ পেম্ব্ৰক মহাবিদ্যালয়ৰো এগৰাকী সভ্য:.....255?2 

জন্ম
তেখেতৰ জন্ম হৈছিল ভাৰতৰ পশ্চিম বংগ ৰাজ্যত কলিকতাৰ যাদৱপুৰ বিশ্ববিদ্যালয়ৰ পৰা তেখেতে স্নাতক ডিগ্ৰী লাভ কৰে তাৰপিছত ছাহা নিউক্লিয়াৰ পদাৰ্থবিজ্ঞান 
প্ৰতিষ্ঠানৰ পৰা বিজ্ঞানত স্নাতকোত্তৰ অৰ্জন কৰে ১৯৯৫ চনত তেখেতে জুৰিখ, ইটিএইচ্ছৰ পৰা ডক্টৰেট ডিগ্ৰী লাভ কৰে জুৰ্গ ফ্ৰহলিখ আৰু ৰুডল্ফ মৰ্ফৰ অধীনত তেখেতে সেই গৱেষণাকাৰ্য সম্পন্ন কৰে তেখেতৰ গৱেষণাৰ বিষয় আছিল কোৱাণ্টাম পাৰিসাংখ্যিক বলবিদ্যা আৰু কোৱাণ্টাম হল প্ৰভাৱ 
কৰ্মজীৱন
তেখেতেৰ কেইখনমান কৰ্মস্থলী হৈছে-
 চেণ্টাৰ নেশ্যনেল দি লা ৰিচাৰ্চ ছাইণ্টিফি, 
 ডাবলিন উচ্চতৰ শিক্ষাৰ প্ৰতিষ্ঠান, 
 ষ্ট্ৰেথক্লাইড বিশ্ববিদ্যালয়, 
 ইক'ল' পলিটেকনিক ফেডেৰেল ডে ল'ছেন 
২০০১ চনত তেখেত কেম্ব্ৰিজ বিশ্ববিদ্যালয়ত গণিত বিভাগৰ এগৰাকী স্বীকৃত অধ্যাপক হৈ পৰে তদুপৰি, নীলাঞ্জনা গুপ্তা পেম্ব্ৰোক মহাবিদ্যালয়ৰো এগৰাকী সভ্য হয় 

কেম্ব্ৰিজলৈ অহাৰ পিছত, নীলাঞ্জনা দত্তই কোৱাণ্টাম তথ্য তত্ত্বৰ গৱেষণাত মনোনিৱেশ কৰে এইখন ক্ষেত্ৰৰ কোৱাণ্টাম অৱস্থা বদলিকৰণ, ওৱান-শ্বট কোৱাণ্টাম তথ্য তত্ত্ব , কোৱাণ্টাম তথ্য তত্ত্বত স্মৃতিৰ প্ৰভাৱৰ দৰে বিষয়লৈ তেখেতে বৰঙনি আগবঢ়ায় আৰ্টাৰ একেৰ্ট, জুৰ্গ ফ্ৰহলিখ, আলেক্সজেণ্ডাৰ হলেভ', ৰিছাৰ্ড জোজছা, মেৰি বেথ ৰুছকাই, আণ্ড্ৰেছ উইণ্টাৰ আদি গৱেষক-অধ্যাপকে তেখেতক এইসমূহ গৱেষণাত সহায় কৰে 
তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:যুক্তৰাজ্যৰ ব্যক্তি
শ্ৰেণী:গণিতজ্ঞ
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় শিক্ষাবিদ
শ্ৰেণী:ভাৰতীয় মহিলা গণিতজ্ঞ
নীলাফুটুকী জে (, বৈজ্ঞানিক নাম- ) এটা কলা বৰণৰ ক্ৰান্তীয় চাতকনেজী () পখিলাৰ প্ৰজাতি৷ ইয়াৰ মতা আৰু মাইকী উভয়ে দেখিবলৈ একে হয়৷ ইয়াৰ মতা-মাইকী উভয়ে দেখিবলৈ একে হয়৷ 
কণী
পলু
লেটা

বিস্তৃতি
এই পখিলাবিধ সমগ্ৰ দক্ষিণ-পূব এছিয়াত বহুলভাৱে বিস্তৃত হৈ আছে৷ ভাৰতবৰ্ষত ইয়াক দক্ষিণ ভাৰত, পূব ভাৰত, পশ্চিমবংগ, অসম আৰু হিমালয়ৰ পাদদেশত দেখা যায়৷ 
বাসস্থান
নীলাফুটুকী জে পখিলা সাধাৰণতে সেমেকা, পৰ্ণপাতী, অৰ্ধ বৰ্ষাৰণ্য আৰু বৰ্ষাৰণ্য সমূহত দেখিবলৈ পোৱা যায়৷ 
আচৰণ
এই পখিলাবিধ সাধাৰণতে সমগ্ৰ দিনেই সক্ৰিয় হৈ থাকে৷ ই অনবৰতে উৰি ফুৰে আৰু একেঠাইতে কেতিয়াবাহে ৰয়৷ ইয়াৰ উৰাৰ ধৰণ পোন আৰু খৰ৷ 
জীৱনচক্ৰ
কণী
ইয়াৰ কণীৰ আকাৰ ঘুৰণীয়া, বৰণ শেঁতা হালধীয়া৷ ই সাধাৰণতে গছৰ পাতৰ তলৰ অংশত কণী পাৰে৷ 
পলু
ইয়াৰ পলু ()ৰ আকাৰ -৷ পলু গাঢ় মটিয়া বা সেউজ বৰণীয়া হয়৷ 
লেটা
নীলাফুটুকী জেৰ লেটা ()ৰ বৰণ শেঁতা সেউজীয়া আৰু মূৰৰ পৰা ইয়াৰ এডাল বেঙুনীয়া বৰণৰ এডাল আঁচ থকা দেখা যায়৷  
খাদ্য
এই পখিলাবিধৰ পলুৱে সাধাৰণতে , ,  আদি গোত্ৰৰ অন্তৰ্ভুক্ত বিভিন্ন উদ্ভিদ যেনে   ,  ,  ,   ,   আৰু   আদিৰ পাত খাই জীয়াই থাকে৷

তথ্যসূত্ৰ
  , .. (1932)     . (2 ),    , , 
 ,  (2005)    .  .
 -, .. (1957)     ,    , , .

আলোকচিত্ৰ ভঁৰাল

লগতে চাওক

    


শ্ৰেণী:পখিলা
পিতলৰ পাৰম্পৰিক নীলাভিলাক্কু
নীলাভিলাক্কু বা কুথুভিলাক্কু () দক্ষিণ ভাৰতৰ কেৰালা আৰু তামিলনাডুত প্ৰচলিত পাৰম্পৰিক ঐতিহ্যবাহী চাকি বা প্ৰদীপ ইয়াক কেৰালাত নীলাভিলাক্কু আৰু তামিলনাডুত কুথুভিলাক্কু বুলি কোৱা হয় পৰম্পৰাগত চাকিবিধ প্ৰতিটো শুভ অনুষ্ঠানৰ আৰম্ভণিত জ্বলোৱা হয় বিশেষকৈ উপাসনা আৰম্ভ কৰাৰ আগতে মন্দিৰত বা আনুষ্ঠানিক আৰু অনানুষ্ঠানিক কাৰ্যত এই চাকি জ্বলাই কামৰ শুভাৰম্ভ কৰা হয়

নামৰ উৎপত্তি
মালায়ালম আৰু তামিল ভাষাত নীলাম মানে মজিয়া আৰু ভিলাক্কু মানে চাকি বা প্ৰদীপ ইয়াৰ নামৰ আক্ষৰিক অৰ্থ হৈছে মজিয়াত ৰখা প্ৰদীপ বা চাকি

ব্যৱহাৰ
নীলাভিলাক্কু কেৰালাৰ সংস্কৃতিৰ অংশ সেয়ে ইয়াক জাতি ধৰ্ম বৰ্ণ নিৰ্বিশেষে ব্যৱহাৰ কৰা হয়
হিন্দু ধৰ্মত ব্যৱহাৰ
নীলাভিলাক্কু কেৰালাৰ হিন্দু পৰিয়ালৰ কেইবাটাও ৰীতি আৰু অনুষ্ঠানৰ অবিচ্ছেদ্য অংশ সূৰ্য ডুব যোৱাৰ লগে লগে পৰিয়ালৰ যুৱতীসকলে পোহৰৰ চাকিবোৰ ঘৰৰ বাৰাণ্ডালৈ আনি সন্ধিয়াৰ প্ৰাৰ্থনা আৰম্ভ কৰে সন্ধিয়াৰ প্ৰাৰ্থনাৰ সৈতে অনুষ্ঠানটো পুনৰাবৃত্তি কৰা হয় হিন্দু মন্দিৰত বিভিন্ন প্ৰকাৰৰ নীলাভিলাক্কু যেনে 'কুথুভিলাক্কু', 'থুক্কুভিলাক্কু' আদি ব্যৱহাৰ কৰা হয় আৰু কেৰালাৰ পৰম্পৰাগত বিশ্বাস আৰু কাৰ্যকলাপৰ সৈতে ওতপ্ৰোত ভাৱে সম্পৰ্কিত

যিকোনো সময়ত নীলাভিলাক্কু জ্বলোৱাটো শুভ বুলি বিশ্বাস কৰা হয় বিভিন্ন কলা প্ৰকাৰৰ উপস্থাপনত নীলাভিলাক্কুৱে এক গুৰুত্বপূৰ্ণ ভূমিকা পালন কৰে চাকিৰ পোহৰত কলা প্ৰদৰ্শন কৰা হয় কেৰালাত নীলাভিলাক্কু জ্বলাই বহুতো অনুষ্ঠান উদ্বোধন কৰা হয়

নীলাভিলাক্কু সাধাৰণতে ব্ৰঞ্জ বা পিতলৰে তৈয়াৰ কৰা হয় সাধাৰণতে তেল বা ঘিঁউ আৰু কপাহৰ শলিতা চাকি জ্বলাবলৈ ব্যৱহাৰ কৰা হয় চাকি জ্বলাবলৈ তিনিটা পদ্ধতি সাধাৰণতে ব্যৱহাৰ কৰা হয় প্ৰথম পদ্ধতিত কেৱল এডাল শলিতা জ্বলোৱা হয় আৰু ইয়াক পৱিত্ৰ দিশলৈ বা দেৱ-দেৱীৰ ফালে নিৰ্দেশিত কৰা হয় দ্বিতীয় পদ্ধতি অনুসৰি দুটা দিশত শলিতা জ্বলাই দিয়া হয় তৃতীয় পদ্ধতিত পাঁচটা দিশত গোটেইকেইটা শলিতা জ্বলাই দিয়া হয়
খ্ৰীষ্টান ধৰ্মত ব্যৱহাৰ
কেৰালাত খ্ৰীষ্টান ধৰ্মৰ প্ৰচাৰৰ সৈতে চেণ্ট থমাছ খ্ৰীষ্টান বা চিৰিয়াৰ খ্ৰীষ্টান ধৰ্মালম্বী সকলেও নীলাভিলাক্কুক তেওঁলোকৰ গীৰ্জা আৰু ঘৰত ৰাখিবলৈ আৰম্ভ কৰিছিল পৰম্পৰাগতভাৱে নীলাভিলাক্কু জ্বলাই ঘৰৰ মুখ্য সন্মুখৰ প্ৰৱেশদ্বাৰত ৰখা হয় মাৰ্গামকলি আৰু পাৰিচামুত্তুকলীৰ দৰে চিৰিয়াৰ খ্ৰীষ্টান কলা প্ৰকাৰবোৰ নীলাভিলাক্কুৰ চাৰিওফালে কৰা হয় দক্ষিণ ভাৰতৰ মন্দিৰত বিশেষকৈ কেৰালাত আল ভিলাক্কু নামৰ এক বিশেষ প্ৰকাৰৰ নীলাভিলাক্কু ব্যৱহাৰ কৰা হয় .-.-
ইছলাম ধৰ্মত ব্যৱহাৰ
নীলাভিলাক্কু চাকি কিছুমান মুছলিম মছজিদ যেনে পোনানি আল মাকতোম জুমা মছজিদ আৰু কেৰালাৰ জাৰাম বা পবিত্ৰ গুহাত পোৱা যায়

চিত্ৰ বিথিকা

তথ্য উৎস

শ্ৰেণী:সামগ্ৰী
শ্ৰেণী:কেৰালা
শ্ৰেণী:তামিলনাডু
নীলিম আকাশ কাশ্যপ () অসমীয়া সাহিত্যৰ এগৰাকী ঔপন্যাসিক, গল্পকাৰ তেখেতে বহুকেইখন উপন্যাস লিখাৰ লগতে জুবিন গাৰ্গৰ গীতক বিষয়বস্তু হিচাপে লৈ গল্প ৰচনা কৰিছে তেখেত পেচাত এজন শিক্ষা বিভাগৰ কৰ্মচাৰী

জন্ম আৰু শিক্ষা
নলবাৰী জিলাৰ পশ্চিম সীমান্তৱৰ্তী প্ৰত্যন্ত গাঁও বৰিত ১৯৮৭ চনৰ ৬ আগষ্টত জন্ম পিতৃ প্ৰয়াত প্ৰসন্ন কুমাৰ বৰ্মন আৰু মাতৃ উত্তৰা বৰ্মন জন্ম চুবুৰীৰে 'বৰি কাকতি পাৰা প্ৰাথমিক বিদ্যালয়'ত শিক্ষাৰম্ভ কৰি পিছলৈ উচ্চশিক্ষা গ্ৰহণ কৰে সাহিত্যৰ ছাত্ৰ হিচাপে:..?1782

কৰ্ম জীৱন
অসম চৰকাৰৰ শিক্ষা বিভাগৰ এগৰাকী কৰ্মচাৰী হিচাপে ২০০৬ চনৰপৰা কৰ্মৰত হৈ আছে

সাহিত্য কৰ্ম
 নৰকৰ বেলি: চন্দ্ৰ প্ৰকাশৰ দ্বাৰা ২০১৪ত প্ৰকাশিত উপন্যাসখনৰ বিষয়বস্তু আলফা, অসম আন্দোলন প্ৰেক্ষাপটত সেই আৰু এই সময়ৰ অসম 'অভিশপ্ত ঊনাশী'ৰ আধাৰত ৰচিত 'নৰকৰ বেলি'লৈ অসম সাহিত্য সন্মিলনে ২০১৪ চনত 'শ্ৰেষ্ঠ অভিষেক গ্ৰন্থ' বঁটা আগবঢ়ায়
 ফিনিক্স ঈশ্বৰ: চন্দ্ৰ প্ৰকাশে প্ৰকাশ কৰে ২০১৫ চনত শচীন তেণ্ডুলকাৰৰ জীৱনভিত্তিক উপন্যাস
 আছু: স্বপ্ন-দুঃস্বপ্ন-ইতিহাস:- ২০১৫ চনত অসম পাব্লিচিং কোম্পানীয়ে প্ৰকাশ কৰে গ্ৰন্থখনত অসমত ছাত্ৰ সংগঠনৰ জন্মৰপৰা বৰ্তমানলৈ সবিশেষ, বিদেশী প্ৰব্ৰজন প্ৰসংগ, আছু, অসম আন্দোলন আদি বিষয়ত তথ্যনিৰ্ভৰ অৱলোকন কৰা হৈছে
 জুবিন গাৰ্গৰ গান আৰু কবিতাৰ গল্প:- ২০১৫ চনত অসম পাব্লিচিং কোম্পানীয়ে প্ৰকাশ কৰা গল্প সংকলনখনত কণ্ঠশিল্পী জুবিন গাৰ্গৰ কেইটামান জনপ্ৰিয় গানৰ অৱলম্বনত ৰচিত গল্প সংকলিত হৈছে
 জেছিউলিটা: 'বনলতা'ই প্ৰকাশ কৰে ২০১৫ চনত সম্ৰাট নেপোলিয়ন বোনাপাৰ্টৰ জীৱনভিত্তিক উপন্যাস
 নেতাজী: দুৰ্ঘটনা নহয়, হত্যা! :- অনুৰণন আদিত্যৰ সহযোগত ৰচিত গ্ৰন্থখন 'বনলতা'ই প্ৰকাশ কৰে ২০১৬ চনত নেতাজী সুভাষ চন্দ্ৰ বসুৰ মৃত্যু ৰহস্যকেন্দ্ৰিক বহুকেইটা প্ৰবন্ধ অন্তৰ্ভুক্ত হৈছে গ্ৰন্থখনত
 সোণৰ খাৰু-কলিজাৰ ছাঁ: এই উপন্যাসখন 'বনলতা'ই প্ৰকাশ কৰে ২০১৬ চনত দীপালি বৰঠাকুৰ-নীলপৱন বৰুৱা দম্পতীৰ জীৱন, কৰ্মৰ লগতে প্ৰধানতঃ তেওঁলোকৰ একক আৰু অনন্য প্ৰেমক লৈ ৰচিত একমাত্ৰ উপন্যাস গুণী লোকক জীৱনকালতে উপযুক্ত সন্মান প্ৰদৰ্শনৰ প্ৰয়াসত ৰচিত হয় উপন্যাসখন
 জোনাকৰ পখী উৰে: এই উপন্যাসখন 'বনলতা'ই প্ৰকাশ কৰে ২০১৮ চনত প্ৰসিদ্ধ সাহিত্যিক হোমেন বৰগোহাঞিয়ে অদ্যাপি লিখা অন্তিম গল্প 'গৰখীয়া'ৰ উপন্যাসীকৰণ 'জোনাকৰ পখী উৰে' গুণী লোকক জীৱনকালতে উপযুক্ত সন্মান প্ৰদৰ্শনৰ প্ৰয়াসত ৰচিত হয় উপন্যাসখন
 হিংৰামীয়া-প্ৰ: নৱ প্ৰজন্মৰ আৱেগ, অনুভূতি, সপোন, লাইফষ্টাইলক লৈ ৰচিত এই উপন্যাসখন জ্যোতি প্ৰকাশনে প্ৰকাশ কৰে ২০১৮ চনত
 লাজ: 'বনলতা'ই প্ৰকাশ কৰে ২০১৯ চনত হাৰিয়ানাত প্ৰচলিত অবিশ্বাস্য ম'ল্কি (ক্ৰয় কৰা কইনা) প্ৰথাক লৈ ৰচিত 'লাজ' উপন্যাসখন হাৰিয়ানা আৰু অসম প্ৰেক্ষাপটত ৰচিত হৈছে
 তুমি কিয় নোৱাৰিবা! : ছাত্ৰ-ছাত্ৰীৰ বাবে প্ৰেৰণাদায়ক লেখাৰ সংকলনটো ২০১৯ চনত ৰেখা প্ৰকাশনে প্ৰকাশ কৰে
 চীনক চিনা টান! : সাংবাদিক ৰুবুল দাসৰ লগত যুটীয়াভাৱে লিখা গ্ৰন্থখনত চীনৰ ইতিহাস, বৰ্তমান, ভাৰত-চীন সম্পৰ্ক, বিশ্বৰে চীনৰ সম্পৰ্ক আদি বিষয়ত তথ্যনিৰ্ভৰ আলোকপাত কৰা হৈছে গ্ৰন্থখন জ্যোতি প্ৰকাশনে ২০২০ চনত প্ৰকাশ কৰে

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
নীলিম কুমাৰ অসমৰ এগৰাকী প্ৰসিদ্ধ কবি আৰু ঔপন্যাসিক আধুনিক অসমীয়া কবিতাৰ জগতত তেওঁ অন্যতম জনপ্ৰিয় কবি:.- , আহৰণ ৬.১০.২০১১ তেওঁৰ প্ৰকৃত নাম "হেমেন কুমাৰ শৰ্মা" ১৯৬১ চনৰ ৯ মাৰ্চ তাৰিখে বৰপেটা জিলাৰ পাঠশালাত তেওঁৰ জন্ম হয় পাঠশালাতেই তেওঁৰ শৈশৱকাল অতিবাহিত হয় তেওঁ কৰ্মসূত্ৰে এজন চৰকাৰী চিকিৎসক ১৯৮৪ চনৰ পৰা তেওঁৰ কবি জীৱন আৰম্ভ হয় ১৯৯১ চনত পুষ্পাঞ্জলি গোস্বামী (ৰিজু)ৰ সৈতে বিবাহ পাশত আবদ্ধ হয় তেওঁৰ দুই কন্যা সন্তান, ফুটুকী আৰু মিচিকি

সাহিত্য কৰ্ম
নীলিম কুমাৰৰ প্ৰথম কবিতা পুথি প্ৰকাশ হয় ১৯৮৫ চনত ১৯৯৪ চনত প্ৰকাশিত অপ্ৰজনন নামৰ এটি কবিতাৰ বাবে তেওঁ চৰ্চালৈ আহে এতিয়ালৈ তেখেতে কুৰিৰো অধিক কাব্যগ্ৰন্থ ৰচনা কৰিছে ইয়াৰ উপৰিও তেখেতে তিনিখন উপন্যাসো লিখিছে তেওঁৰ এই সৃষ্টিৰ যোগেদি অসম তথা ভাৰতত সুনাম অৰ্জন কৰাৰ লগতে "উদয় ভাৰতী ৰাষ্ট্ৰীয় বঁটা"কে ধৰি কেইবাটাও পুৰস্কাৰো লাভ কৰিছে ,     ,  , ,  14, 2006, আহৰণ ৬.১০.২০১১ ফৰাচী, ইংৰাজী, হিন্দী, নেপালী, বঙালী, উড়িয়া, মাৰাঠী, গুজৰাটী, তামিল, কন্নড়, পঞ্জাবী আদি বিভিন্ন ভাষালৈ তেওঁৰ কবিতা অনুবাদ কৰা হৈছে

২০০২ চনত অকবিতাৰ বিৰুদ্ধে জেহাদ ঘোষণা কৰি তেওঁ বিতৰ্কত সোমাই পৰিছিল ২০০৫ চনত তেখেতে ব্ৰহ্মপুত্ৰৰ পাৰত "কবি সন্মিলন" অনুষ্ঠিত কৰি আশীজন নতুন কবিক কবিতাৰ শিক্ষা দিয়ে ২০০৬ চনত তেখেতে অসমত এখন "কবিতাৰ বিদ্যালয়" স্থাপন কৰাৰ প্ৰস্তাৱ দিয়ে নীলিম কুমাৰৰ জনপ্ৰিয় কবিতা "ধুনীয়া তিৰোতাবোৰ"ৰ আধাৰত ২০১১ চনত একে নামৰ এখন চলচ্চিত্ৰ নিৰ্মাণ কৰা হয়:..20., আহৰণ ৬.১০.২০১১

প্ৰকাশিত কাব্যগ্ৰন্থ
 আচিনাৰ অসুখ
 বাৰী কোঁৱৰ
 পানীত ঢৌ ঢৌবোৰ মাছ
 স্বপ্নৰ ৰেলগাড়ী
 শেলুৱৈ গধূলি
 মই তোমালোকৰ কবি
 কবিতা সমগ্ৰ (১)
 কবিতা সমগ্ৰ (২)
 ধুনীয়া তিৰোতাবোৰ আৰু অন্য কবিতা
 কাইলৈৰ পৰা আপোনাক ভাল পাম, আজি যে এৰাব নোৱাৰা ব্যস্ততা
 নীলিম কুমাৰৰ প্ৰেমৰ কবিতা
 জোনাক ভালপোৱা তিৰোতাজনী
 আমাৰ আকাশত চাৰিজনী জোন
 নৰকাসুৰ
 এদিন তোমাৰ ঘৰলৈ যাম, তোমাৰ য'ত জন্ম হৈছিল সেই দুখৰ ঘৰটো চাই আহিম কোনে কাক কৈছিল
 নীলিম কুমাৰৰ প্ৰিয় কবিতা
 টোপনিৰ বাগিচা
 কণ কণ কালিকালগা ঢৌ
 আৰু আত্মগাথা
 নীলিম কুমাৰৰ অকবিতা সমগ্ৰ
     
 সকলো বিচ্ছেদেই প্ৰেমৰ পাঠ (২০২০)
 সেই জন্তুটোৰ নাম কি (ডিচেম্বৰ,২০২৩)
 ৰিডাক্শ্বন চেল আৰু অন্য কবিতা (ডিচেম্বৰ ২০২৪)

প্ৰকাশিত উপন্যাস
 মাখিত উৰি ফুৰা চিত্ৰকৰ
 আকাশ এপাৰ্টমেণ্ট
 খাৰালাম ফাৰাগো
 এটা বনৰীয়া সপোনৰ অন্ধযাত্ৰা

অন্যান্য কৃতিত্ব 
 ১৯৯০ চনৰ পৰাই বিভিন্ন সৰ্বভাৰতীয় পৰ্য্যায়ৰ কবিতাৰ উৎসৱ, অনুষ্ঠান, কৰ্মশালা আদিত অংশগ্ৰহণ কৰি আহিছে
 ১৯৯৬ চনত ভাৰতীয় লেখকৰ প্ৰতিনিধি হিচাপে বাংলাদেশ ভ্ৰমণ কৰি আহে
 ইণ্ডিয়ান পোয়েট্ৰি ফৰ দা ইয়ং অন কালচাৰেল ভ্যেলুজ অন দা ৱেবৰ নিৰ্বাচক মণ্ডলীৰ সদস্য
 ২০০১ চনত ফ্ৰান্স-ভাৰত সাংস্কৃতিক বিনিময়ৰ কাৰ্যসূচী লৈ সাহিত্য অকাডেমিৰ উদ্যোগত ফ্ৰান্স ভ্ৰমণ কৰিব যায়
 সাহিত্য, সমাজ আৰু সংস্কৃতিমূলক সংস্থা কল অফ দা ব্ৰহ্মপুত্ৰৰ সভাপতি হিচাপে কাৰ্যনিৰ্বাহ কৰি আছে

 পুৰস্কাৰ 
 মানৱ সম্পদ উন্নয়ন মন্ত্ৰণালয়ৰ ফেলশ্বিপ
 উদয় ভাৰতী ৰাষ্ট্ৰীয় কবিতা বঁটা
 কুসুমাগ্ৰজ ৰাষ্ট্ৰীয় বঁটা ২০২৫
 ড চি নাৰায়ণ ৰেড্ডী ৰাষ্ট্ৰীয় বঁটা ২০২৫

তথ্যসূত্ৰ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:চিকিৎসাবিদ
ড নীলিমকান্ত বৰুৱা অসমৰ এগৰাকী বিশিষ্ট পৰিসংখ্যাবিদ, লেখক তথা প্ৰাক্তন প্ৰশাসনিক বিষয়া

প্ৰাৰম্ভিক জীৱন
১৯৩১ চনত গোলাঘাটত জন্মগ্ৰহণ কৰে৷ তেওঁ স্কুলীয়া শিক্ষা গোলাঘাট, তিতাবৰ আৰু যোৰহাটত গ্ৰহণ কৰি ১৯৪৬ চনত প্ৰৱেশিকা পৰীক্ষাত উত্তীৰ্ণ হয়৷ ১৯৪৮ চনত কটন কলেজৰ পৰা এই এছ চি আৰু ১৯৫০ চনত বি এছ চি পাছ কৰে৷ ১৯৫৩ চনত গুৱাহাটী বিশ্ববিদ্যালয়ৰ পৰা পৰিসংখ্যা বিজ্ঞান বিভাগত স্নাতকোত্তৰ ডিগ্ৰী লাভ কৰে৷ 'এ ছেঞ্চুৰি অৱ প্ৰাইমেৰী এডুকেশ্যন ইন আছাম' শীৰ্ষক বিষয়ত গৱেষণা কৰি ১৯৮২ চনত তেওঁ গুৱাহাটী বিশ্ববিদ্যালয়ৰ পৰা পি এইচ ডি ডিগ্ৰী লাভ কৰে

কৰ্মজীৱন
১৯৫৪ চনত জগন্নাথ বৰুৱা মহাবিদ্যালয়ত পৰিসংখ্যা বিজ্ঞান বিভাগত প্ৰবক্তা হিচাপে কৰ্মজীৱন আৰম্ভ কৰে৷ পিছত কটন কলেজত প্ৰবক্তা হিচাপে যোগ দিয়ে৷ ১৯৫৫ চনত শ্বিলঙত ভাৰতীয় কৃষি গৱেষণা পৰিষদৰ পৰিসংখ্যা বিষয়া হিচাপে নিযুক্তি লাভ কৰে৷ ১৯৮১ চনত তেওঁ মুখ্যমন্ত্ৰী সচিবালয়ৰ বিশেষ নিৰ্দেশনা কোষৰ বিশেষ কৰ্তব্যৰত বিষয়া ৰূপে নিযুক্তি লাভ কৰে৷ ১৯৮৬ চনত বৰুৱা ভাৰতীয় প্ৰশাসনিক সেৱালৈ নিৰ্বাচিত হয়৷

১৯৮৯ চনত তেওঁ চৰাকাৰী চাকৰিৰ পৰা অৱসৰ গ্ৰহণ কৰে৷ ১৯৯১ চনলৈকে অধ্যাপনা কৰে৷ অৱসৰৰ পিছত তেওঁ লিখা-মেলাত মনোনিবেশ কৰে আৰু যথেষ্ট সংখ্যক উৎকৃষ্ট গ্ৰন্থ ৰচনা কৰে

মৃত্যু
দীৰ্ঘদিন ধৰি হৃদৰোগত আক্ৰান্ত হৈ থাকি ২০১৪ চনৰ ১ জানুৱাৰী তাৰিখে নীলিমকান্ত বৰুৱাৰ দিছপুৰৰ ঊষানগৰৰ নিজ বাসগৃহত মৃত্যু হয়

অৱদান
ইংৰাজী ভাষাৰ গ্ৰন্থ
ইভালুৱেশ্বন অৱ মনিটৰিং
প্লেনিং ইন আছাম
ডিচেন্ট্ৰেলাইজড প্লেনিং
প্লেনিং ইন ইণ্ডিয়া
ইম্পেক্ট অৱ প্লেন ইমপ্লিমেন্টেশ্বন ইন আছাম
ডেভেলপমেন্ট অৱ প্ৰেইমেৰী এডুকেশ্বন ইন আছাম এণ্ড নৰ্থ ইষ্ট ইণ্ডিয়া

অসমীয়া ভাষাৰ গ্ৰন্থ
বিশ্ববিজয়ী ভাৰতীয়
এজন অখ্যাত ব্যক্তিৰ জীৱন টোকা
হংকং আৰু চীন ভ্ৰমণৰ অভিজ্ঞতা-প্ৰগতিৰ এক অবিশ্বাস্য বিস্ময়কৰ কাহিনী
ওঠৰজন ওপৰৱালা

তথ্য সংগ্ৰহ

শ্ৰেণী:অসমৰ ব্যক্তি
নীলিমা খাতুন অসমৰ এগৰাকী কণ্ঠশিল্পী তেখেতে অসমীয়া ছবি, অনাতাঁৰ কেন্দ্ৰ আৰু গ্ৰামফোনত গীত গোৱাৰ উপৰিও মঞ্চতো গীতৰ অনুষ্ঠান পৰিবেশন কৰিছে কুৰি শতিকাৰ সত্তৰ, আশীৰ দশকত তেখেতে ছবি আৰু অনাতাঁৰত গোৱা বহুকেইটা গীত শ্ৰোতাৰ মাজত প্ৰভূত জনপ্ৰিয়তা লাভ কৰিছিল তেখেতে শিক্ষকতাৰ বৃত্তি গ্ৰহণ কৰে আৰু এগৰাকী কৃতি শিক্ষক ৰূপে ৰাজ্যিক শিক্ষক বঁটাও লাভ কৰে

শৈশৱ আৰু কৰ্মজীৱন
নীলিমা খাতুনৰ জন্ম হয় অসমৰ কামৰূপ জিলাৰ ৰঙিয়াত তেখেতৰ দেউতাক আছিল ভাৰতীয় ৰেলৰ এগৰাকী কৰ্মচাৰী খাতুনে হাইস্কুলীয়া শিক্ষা ৰঙিয়া হাই মাদ্ৰাছা (পিছলৈ ৰঙিয়া মাদ্ৰাছা উচ্চতৰ মাধ্যমিক বিদ্যালয়) আৰু কলেজীয়া শিক্ষা ৰঙিয়া মহাবিদ্যালয়ত গ্ৰহণ কৰে তাৰপিছত তেখেতে গুৱাহাটী বিশ্ববিদ্যালয়ৰ পৰা ৰাজনৈতিক বি়জ্ঞানত স্নাতকোত্তৰ ডিগ্ৰী লয় ১৯৭৭ত তেখেতে গুৱাহাটীৰ লাখটকীয়াৰ বাসিন্দা, বৃত্তিত অভিযন্তা আফতাব হুছেইনৰ সৈতে বিবাহপাশত আবদ্ধ হয় 

বিবাহৰ পিছত খাতুনে শিক্ষকতাৰ কামত সোমায় তেখেতে গুৱাহাটীৰ ভৰলুমুখৰ কালিৰাম মেধি ছোৱালী হাইস্কুলৰ পৰা অধ্যক্ষা ৰূপে অৱসৰ গ্ৰহণ কৰে অসম চৰকাৰৰ ৰাজ্যিক শিক্ষক বঁটা লাভ কৰা খাতুন এগৰাকী কৃতি শিক্ষক আছিল 

সঙ্গীত জীৱন
এটা সাক্ষাৎকাৰত কণ্ঠশিল্পী নীলিমা খাতুনে সৰুৰে পৰা এগৰাকী অনাতাঁৰ শিল্পী হোৱাৰ আশা পুহি ৰখাৰ কথা ব্যক্ত কৰে ঘৰখনতো এটা সঙ্গীতৰ পৰিবেশে বিৰাজ কৰিছিল তেখেতৰ সঙ্গীতৰ আদিগুৰু তেখেতৰ মাতৃ, যিয়ে খাতুনক দীপালী বৰঠাকুৰৰ গীতসমূহ শিকাইছিল তেখেতৰ সঙ্গীতৰ গুৰুসকলৰ অন্যতম আছিল সুবীৰ মুখাৰ্জী, নিৰোদ চৰকাৰ আৰু বীৰেন ফুকন ১৯৭০ৰ পৰা তেখেত আকাশবাণীৰ নিয়মীয়া কণ্ঠশিল্পী হৈ পৰে তেখেতে ৫খন অসমীয়া ছবিতো কণ্ঠদান কৰে সেইকেইখন হল- হৃদয়ৰ প্ৰয়োজন, সোণতৰা, পৰিণাম, ওপজা সোণৰ মাটি আৰু তুমিয়ে মোৰ কল্পনাৰ

নীলিমা খাতুনৰ কেইটামান জনপ্ৰিয় গীত-
 নদী মাথোঁ বয় কালৈকো নৰয়, বাধা দি ৰাখিব কোনে
 চজিনা ফুলৰ পাহে পাহে
 মোৰ দুচকুলে চোৱা ঘনে ঘনে
 তুমি আহিবা বুলি বাৰে বাৰে মই
 কৰ বাটৰুৱা চিনাকি যেন লাগিছে
 অ পখী আৰু নুশুনাবি
 জেতুকা পাতেৰে দুহাত বোলালি
 মোৰ জীৱনৰ মাধৱী লতা
 টুন টুন টুনী চৰাই 
 ভৰিৰ নূপুৰ
 তোমাৰ মৰমে 
বাহ্যিক সংযোগ
নীলিমা খাতুনৰ গীত উপলব্ধ হোৱা কেইটামান ৱেবচাইট
 :.
 সুৰৰে এনাজৰী 
আমেৰিকান কল্পতৰু 
 গানা ডট কম

তথ্য সংগ্ৰহ

শ্ৰেণী:অসমৰ কণ্ঠশিল্পী
নীলিমা এম. গুপ্তে এগৰাকী ভাৰতীয় পদাৰ্থ বিজ্ঞানী  তেওঁ ১৯৭৬ চনত বম্বে বিশ্ববিদ্যালয়ৰ পৰা স্নাতক ডিগ্ৰী, ১৯৭৮ চনত বোম্বে আই. আই. টিৰ পৰা স্নাতকোত্তৰ ডিগ্ৰী, আৰু ১৯৮৩ চনত ষ্টনী ব্ৰুক ছুনিৰ পৰা ডক্তৰেট ডিগ্ৰী লাভ কৰে পৰৱৰ্তী সময়ত তেওঁ হাইদৰাবাদ বিশ্ববিদ্যালয়ত যোগদান কৰে আৰু তাৰ পিছত ১৯৮৫ চনৰ পৰা ১৯৯৩ চনলৈ পুনা বিশ্ববিদ্যালয়ত শিক্ষকতা কৰে বৰ্তমান তেওঁ মাদ্ৰাজ আই. আই. টিৰ পদাৰ্থবিজ্ঞানৰ অধ্যাপক তেওঁৰ গৱেষণাৰ বিষয় মূলত অৰৈখিক গতিবিজ্ঞান আৰু  ৰ বিষয়ত বৃস্তৃত  

তেওঁ আৰু তেওঁৰ সহযোগীসকলে লাভ কৰা সফলতাসমূহৰ ভিতৰত আছে মাল্টিফ্ৰেক্টেলৰ তাপগতিবিদ্যাৰ পৰ্য্যায় পৰিৱৰ্তনৰ সাদৃশ্য, আৱেগিক সংমিশ্ৰণৰ পদ্ধতি আৰু লোড-বিয়াৰিং আৰু যোগাযোগ সূত্ৰ দক্ষতা বৃদ্ধি তেওঁৰ বৰ্তমানৰ গৱেষণাৰ ভিতৰত আছে সম্প্ৰসাৰিত প্ৰণালীত স্পেটিয় 'টেমপোৰেল ইণ্টাৰমিটেন্সিৰ বিশ্লেষণ, বিশৃংখল এডভেক্সন আৰু নেটৱৰ্কৰ অধ্যয়ন তেওঁৰ শৈক্ষিক আগ্ৰহৰ উপৰিও, তেওঁ ইণ্টাৰনেশ্যনেল ইউনিয়ন অৱ পিউৰ এণ্ড এপ্লাইড ফিজিক্সৰ 'ৱমেন ইন ফিজিক্স' গোটৰ কাৰ্যকলাপতো অংশগ্ৰহণ কৰিছে ভাৰতৰ মহিলা বিজ্ঞানীসকলৰ ওপৰত জীৱনীমূলক আৰু আত্মজীৱনীমূলক প্ৰবন্ধৰ সংকলন লীলাৱতীৰ কন্যাৰ ভিতৰত তেওঁক অন্তৰ্ভুক্ত কৰা হৈছে
শ্ৰেণী:জীৱিত ব্যক্তি
শ্ৰেণী:বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
নীলিমা দত্ত (১৯২৫২০০২) এগৰাকী প্ৰখ্যাত অসমীয়া কবি, ঔপন্যাসিক, অনুবাদক, নিবন্ধকাৰ আৰু শিশু সাহিত্যিক আছিল তেওঁ সন্দিকৈ মহাবিদ্যালয় আৰু গুৱাহাটী মহাবিদ্যালয়ত দৰ্শন বিষয়ৰ অধ্যাপিকা হিচাপে কৰ্মৰত আছিল

 জন্ম আৰু শিক্ষাজীৱন 
নীলিমা দত্তৰ জন্ম ১৯২৫ চনত নগাঁৱৰ শিলঘাটৰ এক সম্ভ্ৰান্ত পৰিয়ালত হৈছিল তেওঁ গুৱাহাটী বিশ্ববিদ্যালয়ৰ পৰা দৰ্শন বিষয়ত এম.এ. ডিগ্ৰী লাভ কৰিছিল 

 ব্যক্তিগত জীৱন 
তেওঁ প্ৰখ্যাত কবি, দাৰ্শনিক আৰু মাৰ্ক্সবাদী চিন্তাবিদ ভবানন্দ দত্তৰ সৈতে বিবাহিত হৈছিল স্বামীৰ অকাল মৃত্যু হওয়াত তেওঁ বৈধৱ্যজীৱন যাপন কৰে 

 কৰ্মজীৱন 
নীলিমা দত্তই এম.এ. ডিগ্ৰী লাভ কৰাৰ পাছত সন্দিকৈ কলেজত আৰু পাছত গুৱাহাটী কলেজত দৰ্শন বিষয়ৰ অধ্যাপিকা হিচাপে কৰ্মৰত আছিল 

 সাহিত্য জীৱন 

 কাব্যসংকলন 
 শেষ নাই (১৯৬৫)
 অন্ধকূপ (১৯৭১)
 প্ৰভাকৰ (১৯৭৭)
 সুৰৰ ছবি আৰু প্ৰাণৰ সুৰ (১৯৮৮)
 জোকাৰ (১৯৮৭)

 উপন্যাস 
 আকাশবন্তি (১৯৬৭)
 শৈল শিখৰ (১৯৬৯)
 মই আৰু আমি (১৯৮৭)
 প্ৰাণশিখা (১৯৮৭)
 ধুমুহাৰ পিছত (১৯৯২)
 সেউজীয়া সময় (১৯৯৪)
 সম্পাদক (১৯৯৮)

 জীৱনী আৰু অনুবাদ সাহিত্য 
 ৰতনপুৰৰ ৰত্ন ভবানন্দ দত্ত
 উইল ডুৰাণ্টৰ     গ্ৰন্থৰ অনুবাদ  দৰ্শনৰ কাহিনী (১৯৯৫)

 বঁটা 
 প্ৰবীণা শইকীয়া সাহিত্য বঁটা  ১৯৯৯ চন

 মৃত্যু 
২০০২ চনত নীলিমা দত্তৰ মৃত্যু হয় 

 তথ্য উৎস 
 কথা বৰেণ্য ১০০, সম্পাদক: শোণিত বিজয় দাস আৰু মুনীন বায়ন, কথা প্ৰকাশন, গুৱাহাটী, প্ৰথম প্ৰকাশ: ২০০৬

শ্ৰেণী:অসমীয়া কবি
শ্ৰেণী:অসমীয়া ঔপন্যাসিক
শ্ৰেণী:অসমীয়া অনুবাদক
শ্ৰেণী:অসমীয়া সাহিত্যিক
নীলু চক্ৰৱৰ্তী (জন্ম: ২৩ ছেপ্টেম্বৰ ১৯৩৮) এগৰাকী খ্যাতনামা অসমীয়া নাট্যশিল্পী, অভিনেত্ৰী আৰু সাংস্কৃতিক সংগঠক তেওঁ 'প্ৰগতি শিল্পী সংঘ' আৰু 'বৈজয়ন্তী' নামৰ সাংস্কৃতিক গোষ্ঠীৰ অন্যতম গুৰি ধৰোতা আছিল লগতে আকাশবাণী গুৱাহাটী কেন্দ্ৰত বহুদিন চাকৰি কৰি ভালেকেইখন জনপ্ৰিয় অনাঁতাৰ প্ৰয়োজনাৰ গুৰি ধৰে

 জন্ম আৰু শিক্ষা 
নীলু চক্ৰৱৰ্তীৰ জন্ম ১৯৩৮ চনৰ ২৩ ছেপ্টেম্বৰত গুৱাহাটীত হৈছিল তেওঁ ১৯৫৮ চনত কটন কলেজিয়েট স্কুলৰ পৰা মেট্ৰিক পৰীক্ষাত উত্তীৰ্ণ হয় তাৰ পাছত অভিনয়ক জীৱনৰ লক্ষ্য হিচাপে বাছি লয় 

 কৰ্মজীৱন 
তেওঁ প্ৰগতি শিল্পী সংঘ আৰু বৈজয়ন্তী নামৰ দুটা সাংস্কৃতিক অনুষ্ঠানৰ অন্যতম গুৰি ধৰোঁতা আছিল ১৯৬৯ চনত আকাশবাণী গুৱাহাটী কেন্দ্ৰত কৰ্মজীৱন আৰম্ভ কৰি ২০০০ চনত অনুষ্ঠান কাৰ্যনিৰ্বাহক হিচাপে অৱসৰ গ্ৰহণ কৰে এই সময়ছোৱাত তেওঁ সুৰঙ্গৰ শেষত, গোবৰ্ধনচৰিত, ঘিনাই সাতোলা, বিৰিণাপাতৰ আঙুঠি আদি উল্লেখযোগ্য অনাঁতাৰ প্ৰয়োজনাৰ সৃষ্টিত অগ্ৰণী ভূমিকা গ্ৰহণ কৰে 

 অভিনয় জীৱন 

 মঞ্চনাটক 
 মণিৰাম দেৱান
 পিয়লি ফুকন
 মগৰীবৰ আজান
 শকুনিৰ প্ৰতিশোধ
 ৰক্ষকুমাৰ কুকুৰনেচীয়া মানুহ

 টেলিভিছন ধাৰাবাহিক (দূৰদৰ্শন) 
 ঘৰত কোন আছে
 পথৰুঘাটে ৰিঙিয়ায়
 তেজাল ঘোঁৰা
 ত্ৰিকাল
 জোৱাঁই

 চলচ্চিত্ৰসমূহ 
 ভাইটি (১৯৭২)
 বিভ্ৰাট (১৯৭২)
 আদালত (১৯৭৬)
 সন্ধ্যাৰাগ (১৯৭৭)
 অগ্নিস্নান (১৯৮৫)
 ইতিহাস (১৯৯৬)
 ৰাগ-বিৰাগ (১৯৯৬)
 অদাহ্য (১৯৯৭)

 নাট্যলিখন 
 সৰা শেৱালি
 অৱশেষ

 বঁটা 
 জ্যোতিৰূপ মিডিয়া বঁটা
 মুনলাইট মিডিয়া বঁটা (জোৱাঁইত কৰা অভিনয়ৰ বাবে)

 তথ্য উৎস 
 কথা বৰেণ্য ১০০, সম্পাদক: শোণিত বিজয় দাস আৰু মুনীন বায়ন, কথা প্ৰকাশন, গুৱাহাটী, প্ৰথম প্ৰকাশ: ২০০৬

শ্ৰেণী:জীৱিত ব্যক্তি
শ্ৰেণী:অসমীয়া অভিনেত্ৰী
নীলুফাৰ ছামান হৈছে বাংলাদেশৰ চট্টগ্ৰাম অঞ্চলত বাস কৰা এগৰাকী বাংলাদেশী ভাস্কৰ্য শিল্পী, তেওঁ মূলতঃ সামাজিক অন্যায় আৰু নাৰীৰ বিৰুদ্ধে বৈষম্যমূলক নীতি আৰু সেইধৰণৰ বিষয়বস্তুৰ সন্দৰ্ভত ছবিৰ মাধ্যমেৰে সজাগতামূলক কাম কৰিছে তেওঁৰ চিত্ৰকলাই বাংলাদেশৰ চিত্ৰকলাক এটি মৰ্যদাসম্পন্ন অৱস্থালৈ উত্তীৰ্ণ কৰাইছে৷

সামাজিক জীৱন
বঙালী লোকশিল্পত পোৱা ধাৰণা আৰু আদৰ্শৰ পৰা অনুপ্ৰাণিত হৈ নীলুফাৰ ছামানে সাহসী ৰূপ আৰু উজ্জ্বল ৰঙেৰে তেওঁৰ চিত্ৰশিল্পসমূহ নিৰ্মাণ কৰিছে৷ তেওঁৰ এই নিৰ্মাণত চট্টগ্ৰাম অঞ্চলৰ শিল্প পৰম্পৰাৰ বহুবোৰ প্ৰভাৱ পৰিছে৷ তেওঁৰ ৰচনাত সমাজৰ একাংশ জনসাধাৰণৰ মাজত থকা সম্পদৰ বৈষম্যৰ, অৰ্থহীনতা আৰু চাৰিত্ৰিক বৈশিষ্ট্যক উজ্জ্বল কৰি তুলিবলৈ চেষ্টা কৰা হৈছে                  .

১৯৮০ চনত তেওঁৰ কাম-কাজক "শক্তিশালীভাৱে স্বতন্ত্ৰ" বুলি বৰ্ণনা কৰা হৈছিল আৰু তেওঁৰ সৃষ্টিকৰ্মত উজ্জ্বল প্ৰাথমিক ৰঙৰ প্ৰয়োগ অন্তৰ্ভুক্ত কৰাৰ আগতে মূলতঃ একৰঙী আছিল তৈল চিত্ৰকলাৰ বাবে তেওঁৰ পদ্ধতিসমূহ গতানুগতিক পদ্ধতিৰ বিপৰীতে আছিল৷ ১৯৯০ চনত বাংলাদেশ শিল্পকলা একাডেমীৰ পৰা তেওঁ যুৱ শিল্পী বঁটা লাভ কৰে

তেওঁৰ সুপৰিচিত ৰচনাসমূহৰ ভিতৰত ২০০২ চনত ফুক'কা এছিয়ান আৰ্ট মিউজিয়ামত প্ৰদৰ্শিত "হু কেন বি নটড" শীৰ্ষক এখন ধাৰাবাহিক আছে, যিখনে মানুহৰ মাজত শক্তিশালী সম্পৰ্ক গঢ়ি তোলাৰ ইচ্ছাৰ লগতে শক্তিশালী সম্পৰ্কৰ ফলত হোৱা শ্বাসৰুদ্ধকৰ পৰিৱেশক প্ৰতিনিধিত্ব কৰে তেওঁ মিক্সড মিডিয়া ইনষ্টলেচনৰ সৈতেও পৰীক্ষা-নিৰীক্ষা কৰিছে, উদাহৰণস্বৰূপে ২০১০ চনৰ এছিয়ান বিয়েনালেত তেওঁ চৰাইৰ শব্দৰ ওপৰত গুৰুত্ব আৰোপ কৰি এটা প্ৰকল্প তৈয়াৰ কৰিছিল তদুপৰি ২০১৬ চনত বংগ ফাউণ্ডেচনৰ ভিজুৱেল আৰ্টছ প্ৰগ্ৰেমৰ দ্বাৰা আয়োজিত পাৰফৰমেন্স আৰ্ট উইক ২০১৬ত অন্তৰ্ভুক্ত হবলগীয়া ২০ গৰাকী বৈচিত্ৰময় শিল্পীৰ এটা দলৰ ভিতৰত তেওঁৰ পৰিবেশন কলাও নিৰ্বাচিত হয় ২০১৯ চনত বাংলাদেশ শিল্পকলা একাডেমীৰ নেচনেল আৰ্ট গেলেৰীত অনুষ্ঠিত ২৩ সংখ্যক ৰাষ্ট্ৰীয় কলা প্ৰদৰ্শনীত তেওঁৰ কৰ্মৰাজিৰ অন্তৰ্ভুক্ত হয়

বাহ্যিক সংযোগ
বাংলাদেশ শিল্পকলা একাডেমী হৈছে বাংলাদেশৰ মূল ৰাজ্যিক পৃষ্ঠপোষকতাত চলি থকা ৰাষ্ট্ৰীয় সাংস্কৃতিক কেন্দ্ৰ সাংস্কৃতিক পৰিক্ৰমা মন্ত্ৰালয়ৰ দায়িত্বত থকা মন্ত্ৰীৰ নেতৃত্বত এক কাৰ্যবাহী পৰিষদে (শিল্পকলা একাডেমী পৰিষদ) একাডেমীৰ কাম-কাজৰ সামগ্ৰিক দিশ চোৱা-চিতা কৰে একাডেমীৰ সঞ্চালকে ইয়াৰ প্ৰশাসনৰ দায়িত্ব লয় পৰিষদে গ্ৰহণ কৰা সিদ্ধান্তসমূহ কাৰ্যকৰী কৰাৰ ক্ষেত্ৰত একাডেমীৰ সঞ্চালকৰ বিশেষ দায়িত্ব থাকে  তেওঁৰ কামত সহায় কৰে এখন কাৰ্যনিৰ্বাহক সমিতিয়ে যিখন পৰিষদে নিৰ্বাচিত কৰে একাডেমীৰ কৰ্তব্য আৰু দায়িত্বসমূহৰ ভিতৰত কলা আৰু জাতীয় সংস্কৃতিৰ প্ৰসাৰ আৰু ইয়াৰ উন্নয়নৰ বাবে প্ৰয়োজনীয় সা-সুবিধা সৃষ্টি কৰা আদি অন্তৰ্ভুক্ত হৈছে৷ একাডেমীৰ কাম-কাজসমূহৰ ভিতৰত কৰ্মশালা, আলোচনা চক্ৰ, আলোচনা সভা, হ্ৰস্বম্যাদী বিশেষ প্ৰশিক্ষণৰ আয়োজন, প্ৰতিভাৱান শিল্পীসকলক বৃত্তি আৰু আৰ্থিক অনুদান প্ৰদান, সূক্ষ্ম আৰু পৰিবেশন কলাৰ বিভিন্ন ক্ষেত্ৰৰ প্ৰতিযোগিতা আয়োজন কৰা আদি কাম-কাজসমূহ অন্যতম
   2023,
নীলোৎপল বৰা এজন ভাৰতীয় কণ্ঠশিল্পী,সুৰকাৰ,গীতিকাৰ,সংগীত ব্যৱস্থাপক আৰু সংগীত পৰিচালক ২০১৭ চনত মুক্তিপ্ৰাপ্ত মাজুলী  শীৰ্ষক গীতটোৰ জৰিয়তে তেওঁ শ্ৰোতা-দৰ্শকৰ দৃষ্টি আকৰ্ষণ কৰিবলৈ সক্ষম হৈছিল
জন্ম আৰু শিক্ষা
যোৰহাটৰ এক সাংগীতিক পৰিয়ালত বৰাৰ জন্ম হয় বৰাই যোৰহাটৰ জোনাকী সংঘ বিদ্যালয়ৰ পৰা স্কুলীয়া শিক্ষা গ্ৰহণ কৰে ইয়াৰ পাছত জগন্নাথ বৰুৱা মহাবিদ্যালয়ৰ পৰা উচ্চতৰ মাধ্যমিক শিক্ষা আৰু গুৱাহাটীৰ অসম অভিযান্ত্ৰিক প্ৰতিষ্ঠানৰ পৰা ডিপ্লমা গ্ৰহণ কৰে

সাংগীতিক জীৱন
সাংগীতিক কেৰিয়াৰৰ আৰম্ভণিৰ সময়ত নীলোৎপল বৰাই কেইবাখনো অসমীয়া ধাৰাবাহিকত আৱহসংগীতৰ কাম কৰাৰ লগতে সংগীত ব্যৱস্থাপক হিচাপে কাম কৰিছিল ২০১৩ চনত তেওঁৰ প্ৰথম এলবাম ছেভেন আনপ্লাগ্ড মুক্তি পায় ইয়াৰপাছতেই বৰা মুম্বাইলৈ যায় আৰু সংগীত ব্যৱস্থাপক হিচাপে কিছুদিন কাম কৰে  ২০১৭ চনত তেওঁ দ্বিতীয়খন এলবাম পঞ্চম মুক্তি পায়
সংগীতপঞ্জী
সংগীতৰ এলবামসমূহ
সংগীত পৰিচালনা আৰু কণ্ঠদান
 ছেভেন আনপ্লাগ্ড 
 পঞ্চম

চলচ্চিত্ৰ সংগীত
 চন চলচ্চিত্ৰ গীত পৰিচালক সংগীত পৰিচালক ২০১৭ দূৰ বিচৰা সময় কংকন ৰাজখোৱা নীলোৎপল বৰা ২০১৭ শৈশৱতে ধেমালিতে এমুঠি বিদ্যুৎ কটকী অনুৰাগ শইকীয়া
ৱেব ছিৰিজ
 য়ে মেৰি ফেমিলী
 ট্ৰিপলিং ছিজন-২
তথ্যসূত্ৰ
শ্ৰেণী:অসমৰ কণ্ঠশিল্পী
শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
শ্ৰেণী:ভাৰতৰ ব্যক্তি
নীৰ ডোছা, আক্ষৰিক অৰ্থত তুলু ভাষাত পানীৰ ডছা হৈছে চাউলৰ বেটাৰৰ পৰা প্ৰস্তুত কৰা ক্ৰেপ নীৰ ডোছা ভাৰতৰ কৰ্ণাটকৰ তুলুনাডুৰ পৰা পোৱা এক সুস্বাদু খাদ্য আৰু মেংগলোৰৰ খাদ্যৰ অংশ

অভাৰভিউ
নীৰ হৈছে তুলু আৰু কানাড়া দুয়োটা ভাষাতে পানীৰ শব্দ

অন্যান্য ডোছাৰ দৰে নহয়, নীৰ ডোছা ইয়াৰ সৰল প্ৰস্তুতি পদ্ধতি আৰু কিম্বন কৰাৰ অভাৱৰ বাবে জনাজাত সাধাৰণতে নীৰ দোছা নাৰিকলৰ চাটনি, সাম্বাৰ, চাগু আৰু নিৰামিষভোজী তৰকাৰী যেনে কুকুৰা, মাটন, মাছ আৰু কণীৰ তৰকাৰীৰ সৈতে পৰিবেশন কৰা হয়

উপাদানসমূহ
যদিও নীৰ ডোছা বেটাৰৰ বাবে বহুতো ভিন্নতা আছে, ইয়াৰ সকলোবোৰৰ বাবে সাধাৰণ দুটা মূল উপাদান হ'ল কেৱল তিয়াই থোৱা চাউল (বা চাউলৰ গুৰি) আৰু নিমখ

প্ৰস্তুতি
নীৰ ডোছা প্ৰস্তুত কৰিবলৈ চাউল কিম্বন কৰাৰ প্ৰয়োজন নাই চাউলখিনি কমেও ২ ঘণ্টা তিয়াই থব লাগে সোনকালে ধুই নিষ্কাশন কৰাৰ পিছত চাউলখিনি পানী দি পিহিব লাগে যাতে অতি মিহি বেটাৰ এটা পোৱা যায় বেটাৰৰ ডাঠতাৰ ওপৰত ভিত্তি কৰি অতিৰিক্ত পৰিমাণৰ পানী দিব পাৰি আৰু তাৰ পিছত সোৱাদৰ বাবে নিমখ দিব পাৰি শেষত বেটাৰ ব্যৱহাৰ কৰি ডোছা প্ৰস্তুত কৰা হয়

তথ্য সংগ্ৰহ

শ্ৰেণী:খাদ্য
নীৰজ কাবি এজন ভাৰতীয় চলচ্চিত্ৰ আৰু থিয়েটাৰ অভিনেতা, পৰিচালক আৰু প্ৰশিক্ষক আন্তঃৰাষ্ট্ৰীয় চলচ্চিত্ৰ, হিন্দী চলচ্চিত্ৰ, থিয়েটাৰ আৰু টেলিভিশ্যনৰ কামৰ বাবে তেওঁক জনা যায় এক সুকীয়া অভিনয়শৈলী তেওঁৰ অভিনয়ত দেখিবলৈ পোৱা যায় 

প্ৰাথমিক জীৱন
১৯৬৮ চনৰ ১২ মাৰ্চত বিহাৰৰ জামছেদপুৰত নীৰজ কাবিৰৰ জন্ম জমছেদপুৰৰ লয়লা স্কুলৰ পৰাই স্কুলীয়া শিক্ষা গ্ৰহণ কৰিছিল পিছলৈ তেওঁ পুনেৰ চিম্বায়ছিছ কলেজৰ পৰা কম্পিউটাৰ বিজ্ঞানত ডিপ্লমা লাভ কৰে 

ব্যক্তিগত জীৱন
পিতৃৰ নাম তুষাৰ কাবি, আৰু মাকৰ নাম জাৰিন কাবি তেওঁৰ এজন ভাতৃ পাৰ্থ কাবি আৰু ভগ্নী ৰাধিকা বিৰ্দি ফেশ্বন ডিজাইনাৰ দীপালী কোষ্টাৰ সৈতে বিবাহপাশত আৱদ্ধ হোৱা এই দম্পতীয়ে শতক্ষী কাবি নামৰ কন্যা সন্তানৰ আশীৰ্বাদ লাভ কৰিছে দেউতাকৰ ফালৰ পৰা তেওঁ ওডি়য়া 

কেৰিয়াৰ
নীৰজ কাবি এজন স্ব-শিক্ষিত অভিনেতা, পৰিচালক, প্ৰশিক্ষক যিয়ে অভিনয়, পৰিচালনা, প্ৰশিক্ষণ আৰু গৱেষণাৰ সৈতে জড়িত থিয়েটাৰ আৰু ফিল্ম ৰেচিডেন্সি গঢ়াৰ দিশত কাম কৰি আছে তেওঁ ব্যৱহাৰ কৰা কৌশলসমূহ তেওঁৰ নিজৰ আৱিষ্কাৰ আৰু পৰীক্ষা যিবোৰৰ ওপৰত তেওঁ বহু বছৰ ধৰি ছবি আৰু থিয়েটাৰত অভিনয়ৰ দক্ষতা বিকাশৰ বাবে কাম কৰি আহিছে

যোৱা দুটা দশকৰ পৰা তেওঁ ৰাষ্ট্ৰীয় আৰু আন্তঃৰাষ্ট্ৰীয় প্ৰখ্যাত থিয়েটাৰ আৰু চলচ্চিত্ৰ পৰিচালকৰ সৈতে পেছাদাৰী অভিনেতা হিচাপে কাম কৰি আহিছে নাট্য পৰিচালক হিচাপে তেওঁ ভাৰতীয় আৰু গ্লবেল নাট্য গ্ৰন্থৰ ব্যাখ্যাৰ বাবে নগৰীয়া অভিনেতাৰ সৈতে ভাৰতীয় পৰম্পৰাগত শিল্পীসকলক সহযোগিতা কৰাৰ ধাৰণাটো অন্বেষণ কৰি আহিছে নীৰজে ১৯৯৬ চনৰ পৰা দেশৰ বিভিন্ন প্ৰান্ত ভ্ৰমণ কৰি অভিনেতা, শিশু আৰু অন্যান্য উদ্যোগৰ বাবে নাট্য আৰু অভিনয় কৰ্মশালা পৰিচালনা কৰি আহিছে যিহেতু নাট্য আৰু চলচ্চিত্ৰই জীৱন পৰিৱৰ্তন কৰিব পৰা উন্নত স্তৰৰ আচৰণ বিজ্ঞানৰ সৈতে জড়িত, সেয়েহে এই কৰ্মশালাসমূহ নাট্য দৰ্শন, নাট্য বিজ্ঞান আৰু নাট্য কলাৰ গভীৰ অন্বেষণৰ ভেটিৰ ওপৰত ভিত্তি কৰি গঢ় লৈ উঠিছে 

থিয়েটাৰ
১৯৯৮ চনত মুম্বাইত পেছাদাৰী নাট্য অভিনেতা হিচাপে কাম আৰম্ভ কৰিছিল নীৰজে শ্বেক্সপীয়েৰৰ (বেংকোৰ চৰিত্ৰত), টম ষ্টপাৰ্ড (হেমলেটৰ চৰিত্ৰত), মলিয়েৰ (স্গানাৰেলৰ চৰিত্ৰত), মাৰিভক্স (হাৰ্লেকুইনৰ চৰিত্ৰত), চেকভ (গুৰভ এণ্ড চেকভৰ চৰিত্ৰত), অস্কাৰ ৱাইল্ড (ৰজা হেৰোডৰ চৰিত্ৰত) নাটকত তেওঁ ডাঙৰ বা মুখ্য চৰিত্ৰত অভিনয় কৰিছে ), ইবচেন (টেছমেন হিচাপে), মাৰ্গুৰাইট ডুৰাছ (পিটাৰ মৰ্গানৰ চৰিত্ৰত), ফ্লৰিয়ান জেলাৰ (পিয়েৰৰ চৰিত্ৰত) আদিৰ লগতে আন্তঃৰাষ্ট্ৰীয় আৰু ভাৰতীয় পৰিচালক যেনে ফ্ৰান্সৰ জিন জেক বেলট আৰু এৰিক ভিগনাৰ, ইজৰাইলৰ গিল এলন, আমেৰিকাৰ ৰেনে মিগ্লিয়াচিঅ আৰু অতুল কুমাৰ, ৰেহান ইঞ্জিনিয়া আৰু ভাৰতৰ পৰা নাছিৰুদ্দিন শ্বাহৰ সৈতে কাম কৰিছে 

চিনেমা
১৯৯৭ চনত নীৰজৰ চিনেমাৰ কাম আৰম্ভ হয় "  " ছবিখনৰ জৰিয়তে, যাৰ পৰিচালক মিষ্টাৰ এ.কে. বীৰ আৰু এন এফ ডি চিৰ দ্বাৰা প্ৰযোজিত যিয়ে ১৯৯৮ চনত ৰাষ্ট্ৰীয় বঁটা লাভ কৰি কায়ৰো আৰু ছিংগাপুৰ আন্তঃৰাষ্ট্ৰীয় চলচ্চিত্ৰ মহোৎসৱৰ প্ৰতিযোগিতা শাখাত স্থান লাভ কৰে ইয়াৰ পিছত আনন্দ গান্ধীৰ বিপুল প্ৰশংসিত আন্তঃৰাষ্ট্ৰীয় বঁটা বিজয়ী বৈশিষ্ট্যপূৰ্ণ ছবি "শ্বিপ অৱ থিছিয়াছ"ত ভাৰতীয় সন্ন্যাসী হিচাপে মুখ্য চৰিত্ৰত অভিনয় কৰে (শ্ৰেষ্ঠ অভিনেতা - চতুৰ্থ জাগৰণ চলচ্চিত্ৰ মহোৎসৱ, ২০১৩ত জুৰীৰ বিশেষ উল্লেখ)

শ্যাম বেনেগালৰ টেলিভিছন ধাৰাবাহিক 'সমবিধান'ত মহাত্মা গান্ধীৰ চৰিত্ৰত অভিনয় কৰাৰ পৰা আৰম্ভ কৰি দিবাকৰ বেনাৰ্জীৰ "ডিটেক্টিভ ব্যুমকেশ বক্সী" (য়েশ ৰাজ ফিল্মছ)ত এজন ভিলেইন আৰু "তলৱাৰ"ত দোষী সাব্যস্ত হোৱা পিতৃৰ চৰিত্ৰত অভিনয় কৰিছিল, এইখন মেঘনা গুলজাৰৰ পৰিচালনা আৰু বিশাল ভৰদ্বাজ প্ৰযোজনাৰে এক সত্য জীৱন কাহিনীৰ আধাৰত নিৰ্মিত 

তথ্য সংগ্ৰহ

শ্ৰেণী:জীৱিত ব্যক্তি
নীৰজা ভানোট বঁটা হৈছে ভাৰতৰ নীৰজা ভানোট - পান আম ট্ৰাষ্টে বছৰত এবাৰলৈকে সামাজিক অন্যায়ৰ বলি হোৱা সেই দেশৰ এগৰাকী মহিলাক প্ৰদান কৰা স্বীকৃতিৰ বঁটা, যিয়ে পৰিস্থিতিৰ সৈতে গ্ৰিট আৰু দৃঢ়তাৰে মুখামুখি হয় আৰু একেধৰণৰ দুৰ্দশাগ্ৰস্ত আন মহিলাসকলকো সহায় আগবঢ়ায় ১৯৯০ চনত বাৰ্ষিক নীৰজা ভানোট বঁটা প্ৰতিষ্ঠা কৰা হয় আৰু ১৯৮৬ চনৰ ছেপ্টেম্বৰ মাহত কৰাচী বিমানবন্দৰত (পাকিস্তান) পান আম ফ্লাইট ৭৩ অপহৰণৰ সময়ত নিজৰ জীৱন বলিদান দি শ শ লোকৰ জীৱন ৰক্ষা কৰা জ্যেষ্ঠ বিমান পাৰ্চাৰ নীৰজা ভানোটৰ সন্মানত নামকৰণ কৰা হয় ইয়াত আছে ১.৫ লাখ টকাৰ নগদ পুৰস্কাৰ, প্ৰশস্তি আৰু ট্ৰফী

 প্ৰাপ্তসকল 

 ১৯৯১  পূৰ্ণিমা সাধনা, সাধনা পৱাৰ
 ১৯৯২  সত্য ৰাণী চাধা, অমৃতা আহুৱলীয়া
 ১৯৯৩  শ্বেহনাজ শ্বেইখ
 ১৯৯৪  ভানৱৰী দেৱী
 ২০০১  যশোদা একাম্বৰম
 ২০০২ চনত এলিছ গাৰ্গ, ফ্লেভিয়া এগনেছ
 ২০০৩  শিৱানী গুপ্তা
 ২০০৪  মংগলা পাটিল
 ২০০৮  চন্দা আছানি
 ২০১২  আশা মানৱানী
 ২০১৪  ৰশ্মি আনন্দ
 ২০১৫  সুভাষিনী বসন্ত
 ২০১৬ - সিন্ধুতাই সপকাল
 ২০১৭ - ড সৰোজিনী আগৰৱালা
 ২০১৯ - শ্বিফিয়া হানিফ (কেৰালা)

বাহ্যিক সংযোগ
        

তথ্যসূত্ৰ

শ্ৰেণী:নাৰীবাদী
শ্ৰেণী:ভাৰতীয় মহিলা
শ্ৰেণী:ভাৰতীয় নাৰী
শ্ৰেণী:পুৰস্কাৰ
নীৰজা মাধৱে লাভ কৰিলে নাৰী শক্তি বঁটা
      
নীৰজা মাধৱ  ; উত্তৰ প্ৰদেশৰ এগৰাকী ভাৰতীয় লেখিকা, তেওঁ হিন্দী ভাষাত লিখে মাধৱে ২০২২ চনত ২০২১ চনৰ নাৰী শক্তি পুৰাস্কাৰ লাভ কৰে

কেৰিয়াৰ
নীৰজা মাধৱ উত্তৰ প্ৰদেশত থাকে আৰু হিন্দী ভাষাত লিখে তেওঁৰ গ্ৰন্থসমূহৰ ভিতৰত ইয়ামদীপ (২০০২), গেশ্বে জম্পা (২০০৬) আৰু ডায়েৰী অৱ ৫-অৱৰ্ণা মহিলা কনিষ্টবল (২০১০) আদি

ইয়ামদ্বীপ উপন্যাসখন তৃতীয় লিংগৰ প্ৰতি চিন্তিত আৰু ইয়ে মাধৱক তৃতীয় লিংগৰ অধিকাৰৰ বাবে প্ৰচাৰ চলাবলৈ নেতৃত্ব দিয়ে অৱশেষত ২০১৪ চনত উচ্চতম ন্যায়ালয়ে তৃতীয় লিংগৰ মানৱ অধিকাৰক স্বীকৃতি দিয়ে গেশ্বে জম্পা ভাৰতত থকা তিব্বতী শৰণাৰ্থীসকলৰ বিষয়ে আৰু ইয়াক বাৰাণসীৰ কেন্দ্ৰীয় উচ্চ তিব্বতী অধ্যয়ন প্ৰতিষ্ঠানৰ পাঠ্যক্ৰমত শিকোৱা হয় 

২০২২ চনত আন্তঃৰাষ্ট্ৰীয় নাৰী দিৱসৰ দিনা ৰাষ্ট্ৰপতি ৰামনাথ কোবিন্দৰ দ্বাৰা ভাৰতৰ মহিলাৰ বাবে ২০২১ চনৰ সৰ্বোচ্চ অসামৰিক নাৰী শক্তি পুৰস্কাৰ সন্মানেৰে  মাধৱক সন্মানিত কৰা হৈছিল

তথ্যসূত্ৰ
নীৰমহল () যাক টুইজিলিকমা নুয়ুং অৰ্থাৎ'জল প্ৰাসাদ' বুলিও জনা যায় নীৰমহল হৈছে ত্ৰিপুৰা ৰাজ্যৰ এটা প্ৰাক্তন ৰাজকীয় প্ৰাসাদ এই নীৰমহলটো ১৯৩০ চনত মহাৰাজ বীৰ বিক্ৰম কিশোৰ মাণিক্য বাহাদুৰে নিৰ্মাণ কৰিছিলএই মহলটো ভাৰতৰ আটাইতকৈ ডাঙৰ পানীৰ প্ৰাসাদ এই প্ৰাসাদটো ত্ৰিপুৰাৰ ৰাজধানী আগৰতলাৰ পৰা ৫৩
কিলোমিটাৰ দূৰত মেলাঘৰত ৰুদ্ৰসাগৰ হ্ৰদৰ (টুইজিলিকমা) মাজত অৱস্থিত

ইতিহাস
262262 নৱীকৰণৰ আগতে নীৰমহলৰ পুৰণি ছবি
ত্ৰিপুৰাৰ 'হ্ৰদ প্ৰাসাদ' নীৰ-মহল ৰাজপৰিয়ালৰ গ্ৰীষ্মকালীন বাসস্থান হিচাপে নিৰ্মাণ কৰা হৈছিল বৰ্তমানে বিশ্বৰ দ্বিতীয় দীৰ্ঘতম অৱশিষ্ট ৰাজবংশ বুলি ধাৰণা কৰা
মাণিক্য ৰাজবংশৰ মহাৰাজ বীৰ বিক্ৰম কিশোৰ মণিক্য দেব্বাৰ্মাই ১৯২১ চনত এই প্ৰসাদটো নিৰ্মাণ কৰিছিল 
১৯২১ চনত মহাৰাজই ব্ৰিটিছ কোম্পানী মাৰ্টিন আৰু বাৰ্ণছক ৰুদ্ৰাসাগৰ হ্ৰদৰ মাজত এক অনন্য শৈলীত পানীৰ প্ৰাসাদ নিৰ্মাণৰ কমিছন দিয়ে হ্ৰদৰ প্ৰাসাদটো মহাৰাজৰ নিজৰ বিতং নিৰ্দেশনাত ডিজাইন আৰু নিৰ্মাণ কৰা হৈছিল আৰু হিন্দু আৰু মোগল স্থাপত্য শৈলীৰ মিশ্ৰণ কৰিছিল মাৰ্বল আৰু বিভিন্ন শিলৰ ব্যাপক ব্যৱহাৰ কৰা হৈছিল প্ৰসাদটোৰ বেলকনি, টাৱাৰ, পেভিলিয়ন আৰু দলঙৰ প্ৰসাৰতাৰ বাবে দূৰৰ পৰা দেখা পোৱা গম্বুজ আকৃতিৰ মিনাৰবোৰেও নীৰ মহলক এক দূৰ্গৰ দৰে দেখা যায় কোৱা হয় যে প্ৰাসাদটো নিৰ্মাণ কৰিবলৈ ন বছৰ লাগিছিল

স্থাপত্য
260260প্ৰসাদৰ এক মনোৰম দৃশ্য 
পানীৰে আগুৰি থকা প্ৰসাদটো ভাৰতৰ ভিতৰত আটাইতকৈ ডাঙৰ :..----------93561349.আৰু পূৱ ভাৰতৰ একমাত্ৰ প্ৰাসাদ ভাৰতত মাত্ৰ দুটা পানীৰ প্ৰাসাদ আছে, আনটো হৈছে ৰাজস্থানৰ জল মহল অৱশ্যে, পিছৰটো নীৰমহলতকৈ আকাৰত যথেষ্ট সৰু 
প্ৰসাদটো দুটা ভাগত বিভক্ত প্ৰসাদৰ পশ্চিম দিশটোক অন্দৰ মহল বুলি জনা যায় এইটো ৰাজপৰিয়ালৰ বাবে তৈয়াৰ কৰা হৈছিল পূব ফালটো হৈছে এক মুক্ত থিয়েটাৰ য'ত মহাৰাজ আৰু তেওঁলোকৰ ৰাজপৰিয়ালৰ আনন্দৰ বাবে নাটক, থিয়েটাৰ, নৃত্য আৰু অন্যান্য সাংস্কৃতিক অনুষ্ঠানৰ আয়োজন কৰা হৈছিল প্ৰসাদটোত মুঠ ২৪টা কোঠা আছে নীৰ-মহলৰ ভিতৰত দুটা চিৰি আছে যাৰ দ্বাৰা ৰুদ্ৰসাগৰ হ্ৰদৰ পানীত অৱতৰণ কৰা হয় মহাৰাজসকলে 'ৰাজঘাট'ৰ পৰা হস্তচালিত নাৱেৰে প্ৰসাদলৈ গৈছিল 

আকৰ্ষণৰ কাৰণ
প্ৰতি বছৰে আগষ্ট মাহত নীৰমহল জল উৎসৱ নামৰ স্থানীয় লোকসকলে এটা উৎসৱ পালন কৰে উৎসৱটো ৩ দিন ধৰি চলি থাকে আৰু সন্ধিয়া বহুতো ৰঙীন সাংস্কৃতিক অনুষ্ঠান আৰু অনুষ্ঠান অনুষ্ঠিত হয় নীৰমহল পানী উৎসৱৰ অন্যতম আকৰ্ষণ হ'ল হ্ৰদত সংঘটিত হোৱা নাও দৌৰ :..--প্ৰতিযোগিতাখনত বিভিন্ন ধৰণৰ নাৱে অংশগ্ৰহণ কৰে ইয়াৰ বাহিৰেও, উৎসৱৰ সময়ত এক সাঁতোৰ প্ৰতিযোগিতাও অনুষ্ঠিত কৰা হয় 

দৃশ্যাৱলী
ৰুদ্ৰসাগৰ হ্ৰদৰ মাজভাগত থকা নীৰমহলৰ 'ৱাটাৰ পেলেচ'ৰ বাহিৰৰ আৰু ভিতৰৰ দৃশ্যৰ ফটো:-

তথ্যৰ উৎস

শ্ৰেণী: স্থাপত্যশ্ৰেণী: উত্তৰ পূব ভাৰতশ্ৰেণী: ত্ৰিপুৰা